text:
Ari av Rana
28.12.2017 - 14:58
Ítróttur > Ítróttur > Fótbóltur
Tað verður portugisiski Carlos Carvalhal, sum skal standa á odda fyri botnliðinum í Premier League. Carvalhal hevur fingið sáttmála til verandi kappingarár, skrivar ESPN.
Carlos Carvalhal var venjarin venjari hjá Sheffield Wednesday frá juni 2015 til jólaaftan í ár, tá felagið og hann vórðu samd, um at enda samstarvið. Sheffield Wednesday lógu í niðaru helvt í næstbestu ensku deildini tá.
Nú fær Carlos Carvalhal so møguleikan at royna seg í Premier League við walisiska liðinum Swansea.
Swansea koyrdi venjaran Paul Clement 20. desember. Tá hevði felagið einans vunnið ein dyst og spælt ein javnleik seinastu 10 dystirnar. Síðani Clement varð koyrdur, hevur Leon Britton staðið á odda fyri liðinum.


c: text/html

text:
Ágóðin frá stórsteypadystunum í hondbólti í ár fer til skeið fyri avvarðandi og fakfólk innan seinheilaskaðaøkið.
Stutt áðrenn hondbóltskappingin fór í gongd, skipaðu Lions Club í Føroyum og Hondbóltssamband Føroya fyri stórsteypadystum hjá bæði kvinnum og monnum fyri bestu liðini frá farna kappingarári.
Hesir dystir vóru í Hoyvíkshøllini fyrst í september. Hjá kvinnunum vann Kyndil 24-22 á Neistanum og hjá monnunum vann H71 32-29 á VÍF.
Umframt, at endamálið við hesum dystum er hondbóltsliga at fáa ein ábending um, hvussu sterk liðini eru undan kappingini, snýr tað seg eisini um at savna saman pengar til eitt vælgerandi endamál, og har er tað, at Lions Club kemur inn í myndina.
Í ár var avgerð tikin um, at tær 20.000 krónurnar, sum stórsteypadystirnir í hondbólti kastaðu av sær, skuldu fara til Heilafelagið, ið fær gagn av teimum til skeiðsvirksemi.
Pengarnir gera tað møguligt hjá Heilafelagnum at skipa fyri einum skeiði fyri avvarðandi og fakfólk innan fyri tað økið, ið snýr seg um seinheilaskadd. Ein kend donsk kvinna, sum arbeiðir innan fyri økið, Grethe Pedersen, kemur til Føroya at hava skeiðið.

robotstxt: allowed

filter: keep


text:
14-10-2010
Umsókn at brenna størri bál
Oyðublað kann heintast her.
At brenna bál er hugnaligur siður. Men verður ikki rætt farið fram, kann sót og eitrandi evni í roykinum elva til ampar og dálking. Tí er neyðugt at vera ansin!
Innan bálið verður kynt, er umráðandi: at fáa loyvi frá kommununi til at brenna bál. Tó einans um talan er um størri bál, so sum jóansøkubál og nýggjársbál.
Tá bál verður kynt, er umráðandi: Einans at brenna óviðgjørdan við og annað, ið ikki dálkar og er ætlað sum brenni. T.d. træplattar, trækassar og greinar og ikki at brenna burturkast.
Tá bálið er slóknað, er umráðandi: at rudda upp og at beina burtur leivdir frá bálinum og lata tær til kommunalu burturkastskipanina.


text:
Fruktir
Fruktir hava verið dyrkaðar í øldir, og nú á døgum verða fleiri mió. tons dyrkað um árið. Summar fruktir nevna vit misvísandi grønmeti, til dømis graskar og grønt pipar. Í báðum hesum fruktunum eru nógv fræ. Vit nevna ofta rabarbur frukt, hóast vit bara nýta leggin. Allar blómuplantur, frá lítla spógvagrasinum til stóra eikitræið, hava einaferð verið lítið fræ. Í frænum er føðsla til nýggju gróðrarplantuna. Fruktin er ílatið, har fræini liggja vard, til tey eru búgvin og kunnu verða spjadd við vindi ella dýrum. Bananir, appelsinir, melónir, tomatir og nøtir eru dømi um fruktir. Sólber, appelsinir og aðrar fruktir eru sunn føði, tí tær hava í sær nøgd av C-vitamin, ið er alneyðug fyri heilsuna. Nøt er ein turr frukt við hørðum fræskali og hevur eittans fræ. Eikifruktin akarn, bókafruktin aldin og heslifruktin heslinøt eru nøtir. Valnøt er av røttum steinfrukt og paranøt fræ. Steinfruktir eru sevjumiklar, ektaðar fruktir eins og ber. Men mótsett berum hava tær ikki mong fræ, men harðan stein, sum fræið liggur í. Kirsuber, blommur og kokusnøtir eru dømi um steinfruktir. Rossaber eru samansettar steinfruktir.
Tað, vit eta av súreplinum, er sjálvur blómubotnurin. Súrepli er tí óektað frukt. Frægoymslan er inni í holdinum og er full av fræum. Perur og tyrniber eru vaksin á sama hátt. Tey verða nevnd kjarnafruktir. Fruktir verða nevndar eftir tí partinum í blómuni, ið búnast til høvuðspartin í fruktini. Ein ektað frukt búnast av kvennpørtunum, men í einari óektaðari frukt eru aðrir partar í blómuni eisini, til dømis blómubotnurin.


text:
Samstarv uppá tvørs er lykilin fyri at tryggja, at børn, ung og vaksin við ADHD fáa júst ta hjálp, ið tann einstaki við sínari lívfrøði, úr sínum umhvørvi, við sínari lívssøgu hevur tørv á. Og ikki minst til røttu tíð.
Hósdagin skipaði Psykiatriski depilin fyri ráðstevnu um ADHD. Landsstýriskvinnan í heilsu- og innlendismálum setti stevnuna. Røðan sæst niðanfyri.
Setanarrøða í samband við ADHD-ráðstevnu á Hotel Føroyum, ið Psykiatriski depilin á Landssjúkrahúsinum skipaði fyri.
Góðanmorgun øll somul,
Hugaligt at síggja so nógv góð fólk eru komin saman her í morgun at gerast klókari uppá hetta áhugaverda, týðandi og viðhvørt umstrídda evnið - ADHD. Og takk til tykkum fyrireikaðar, sum hava boðið mær at siga nøkur orð í sambandi við ráðstevnuna.
Og til vores danske gæster. Hjertelig velkommen til vores smukke øer. Vi er mange som glæder os til at høre Jeres indspil til diskussionen om hvordan vi skal forstå ADHD og ikke mindst hvordan vi kan hjælpe dem, som lever med ADHD, så de også får et godt liv og kan deltage i samfundet på lige fod med os andre, trods af deres udfordringer.
ADHD kann til tíðir vera eitt umstrítt evni, segði eg í innganginum. Kjakið tykist polariserað og ofta hava serliga hava fjølmiðlar, men eisini mong onnur, havt hug at ala fram eina neiliga mynd av evninum. Fokus hevur seinnu árini verið á, at talið av børnum, sum fáa diagnosuna er vaksið almikið, og at sølan av heilivági sum Ritalin er fleirfaldað uppá stutta tíð.
Lítið hevur verið at hoyrt um trupulleikarnar børnini, foreldrini, ella tey vaksnu menniskjuni við ADHD upplivað í sínum gerandisdegi. Og tað, haldi eg, er áhugavert .
Fyri vanlig fólk, er tað kanska ilt at skilja, at so nógv børn so brádliga hava fingið tørv á heilivági fyri at klára gerandisdagin. Í fyrstu atløgu hugsa vit: Hví er tað so? Soleiðis var tað ikki tá eg var barn.
Hetta er automat-reaktiónin hjá okkum. Og tað er menniskjaligt at bera seg soleiðis at, tá ið vit eru ókunnug við kompleksitetin av einum máli. Stutt sagt, tá ið vit ikki vita, so eru vit í fyrstu atløgu skeptisk og atfinningarsom. Men spurningurin er um alt altíð var so ræðuliga nógv betri fyrr ?
Og tí er júst hendan ráðstevnan eisini so týðandi. Tað er bert við slíkum tiltøkum at vit fáa varpað ljós á hesar týðandi spurningar. Tað er soleiðis at fakfólk og almenningurin í heila tikið fær vitan um og kemur at skilja samansettu avbjóðingina. Haldi meg telja 16 ella 17 framløgur og eisini tað lýsir hvussu samansettur spurningurin er.
ADHD er ein álvarsom avbjóðing fyri hin einstaka, men eisini fyri samfelagið alt. Rockwool grunnurin Í Danmark fíggjaði í 2014 eina granskingarverkætlan um hvørjar avleiðingar, tað hevði fyri hin einstaka og samfelagið, at tú ikki hevur fingið neyðuga viðgerð og hjálp fyri ADHD, meðan tú vaks upp.
Tað vóru ikki hissini niðurstøður. Samanumtikið byrjar tú langt aftanfyri startlinjuna, um tú hevur hesa avbjóðing. Veksur tú upp, uttan at fáa neyðuga hjálp er sannlíkindi fyri, at tú er arbeiðsleysur markant størri. Og sjálvt í góðum tíðum tykist tað torførari hjá tær, at halda fast við títt arbeiði.
Tað merkir eisini at í miðal fáa hesi munandi lægri løn enn onnur.
Ert tú vaksin upp við ADHD, uttan at fáa viðgerð, er nógv størri sannlíkindi fyri, at tú hevur framt brot ella hevur verið fyri brotsverki ella at tú á annan hátt er komin illa fyri vegna tín íborna impulsivitet. Aftrat hesum vísir granskingin at tú hevur truplari at fáa parlagið at rigga í longri tíðarbil.
Samanumtikið. Tey koma sær oftari út í óføri.
Samfelagsliga er tað eisini kostnaðarmikið, at samfelagið ikki gav røttu og nøktandi hjálp í uppvøkstrinum. Nógv fleiri fáa sjúkradagpengar, pening úr arbeiðsloysiskassa ella eru fyritíðarpensjónistar og av tí, at hesi menniskju í miðal hava 4.000 krónur minni at liva fyri um mánaðin, so rinda tey eisini lutfalsliga minni í skatti til samfelagið.
Hesa síðuna – hendan vinkulin um hvussu syndarligt støðan er, um vit ikki veita hesum menniskjum hjálp til rætta tíð - hoyra vit ongantíð. Í øllum førum alt ov sjáldan.
Hendan vitan er ræðandi, og skal fáa okkum at taka trupulleikarnar í nógv størri álvara. Men hinvegin so mugu vit alla tíðina hugsa inn, at fólk við ADHD, eins og onnur, hava nógvar ressursir og tað mugu vera tær vit í øllum lutum eiga at finna og styrkja og byggja okkara hjálp á.
Tað finnast eisini mong dømi um júst fólk við ADHD, sum vegna sín impulsitivitet so at siga ganga gjøgnum heilt og kunnu fáa almikið burturúr. So mong dømi eru eisini um at fólk við ADHD vinna kampar fyri okkum øll júst, tí tey megna at brúka sínar førleikar
Tað er sjálvandi ikki uttan orsøk at Ritalin-nýtslan er vaksin nógv. Eisini heima hjá okkum, hóast ikki eins nógv, sum aðrastaðni. Og tað kann eisini í fleiri førum vera við til at gera lívið hjá barninum, tí unga, i vaksna munandi betri. Og tað at skapa lívsgóðsku í øllum okkara arbeiði, líkamikið hvønn fakbólk vit hoyra til, má vera aðalmálið.
Vandi er tó í hvørjari vælferð. Tøl, endurgivin í New York Times, vísa, at í USA hevur fimti hvør tannáringadrongur fingið diagnosuna ADHD. Hetta eru astronomisk tøl, sum illa kunnu vera í samsvar við veruleikan. Tveir triðingar av hesum fáa viðgerð við heilivági.
Eisini í Danmark bóru myndugleikarnir ótta fyri, at diagnosan varð ov lættliga ásett. Í 2012 vísti uppgerð, at talið av dønum, ið fingu heilivág fyri ADHD var 15-faldað uppá 10 ár. Tað sum fekk heilsumyndugleikarnar veruliga at stúra var, at ógvuliga stórur munur var á gongdini landafrøðiliga.
Í summum pørtum vaks talið eksplosivt meira enn aðrastaðni og tað fekk stjórnina at gera nýggjar nationalar kliniskar rættningslinjur, sum kundu tryggja eina meira eins kanningar- og viðgerðarhátt. Hetta var gjørt, tí ásannað var, at kanningarnar og viðgerðin fyri ADHD mátti skipast betur.
Á Psykiatriska deplinum her arbeiða tey eftir hesum rættningslinjum, veit eg, og yvirhøvur geva okkara tøl eisini eina greiða ábending um, at vit ikki hava somu trupulleika, sum eitt nú í USA ella í pørtum av Danmark. Vit hava megna at funnið eina javnvág, á eggini, er mær fortalt.
Innast inni hugsi eg ofta um hvat tað í veruleikanum er úttrykk fyri, tá ið man tosað relativt negativt um at børn fáa diagnosur? Og sjálvandi skal alt vera við máta. Tú diagnostiserar fyri at hjálpa. Men hava vit nakrantíð hoyrt tað í mun til likamligar diagnosur?
Ella er hetta onkursvegna eisini úttrykk fyri at vit enn ikki javnstilla likamligu og sálarligu heilsuna ? Eg sendi bara spurningin avstað ! Enn havi eg so ongantíð hoyrt somu hugsanir tá ið tað snýr seg um likamligar sjúkur.
Trýstið á heilsuverkið er ovurstórt. Uttan at fara inn í eina størri samfelagsgreining, so gerast krøvini til okkara børn og ungu alt størri og størri. Tað kann eg siga bæði sum fakfólk, borgari og politikari. Ein væntan hevur sníkt seg fram, at børnini skulu megna alla verðina, hvønn dag, allan dagin.
Vit foreldur hava kanska ei heldur altíð neyðuga tolið ella geva okkum nóg góðar stundir til nærveru við børnini. Vit ynskja eisini og stremba eftir tí besta fyri okkara børnum og familju, uttan at hugsa um hvat nú er tað besta. Mong børn eru verkætlanarbørn og kanska góðtaka vit ikki longur á sama hátt, at tey ikki eru sum hini. Tí eru vit skjótari enn áður at leggja trýst á ymsu hjálparskipanirnar.
Øll ynskja sær jú eitt betri lív. Og tí troyta vit tær skipanir, sum vit halda kunnu hjálpa okkum at fáa eitt betri lív.
Samstundis er tendensurin, at diagnosur eru vorðnar títt atgongumerki til at fáa hjálp frá okkara felags skipanum. Viðhvørt er tað so galið, at hevur tú ikki hetta atgongumerki, so fært tú onga hjálp.
Í fyrstu atløgu er hetta ein álvarslig misskiljing, tí rættiliga nógv kunnu megna ógvuliga nógv um tey fáa røttu námsfrøðiligu tilboðini. Oftani er als ikki neyðugt við heilivági ella aðrari hjálp, sum sjúkrahúsverkið veitir.
Men er tørvur á á kanningum ella viðgerð frá serfrøðini á sjúkrahúsunum, skal hon eisini vera tøk. Tað er millum annað mín uppgáva at tryggja, at vit hava eina vælvirkandi psykiatri, sum kann traðka til, tá tørvur er.
Tað sum er umráðandi fyri okkum øll at leggja okkum í geyma er, at líkamikið um fólk hava eina diagnosu ella ikki, so eru avbjóðingarnar tær somu. Og tørvurin á einum heildartilboðið er stórur. Námsfrøðingar, Psykiatriski depilin, Gigni, skúlin, barnaverndin, kommunulækni, sálarfrøðingum, sernámi, almannaverki o.s.fr. mugu samstarva um aktuella problematikkin fyri at hjálpa, og hetta má gerast saman við tí rakta, so langt tað ber til.
Tað verður ongin fakbólkur, sum kemur at lyfta hesa uppgávu einsamallur. Samstarv má til, og við skipaðum felags samstarvi fara vit at kunna gera tingini munandi betri enn í dag.
Frá egnum royndum veit eg hvussu hjálparsleys, vit ofta kunnu kenna okkum sum fakfólk. Vit kenna at hjálpin er langt burtur, fráverandi og at vit ikki røkka nakran veg. Tað er í tí støðuni vit skulu hjálpa hvør øðrum sum fakfólk.
Um ikki, fáa vit ikki hjálpt okkara brúkarum. Og hvønn dag mugu vit hugsa hvat vit eru sett í verðina til. Vit skulu hjálpa fólki. Vit hava fakliga skyldu at samstarva, men eisini menniskjaliga ábyrgd yvirfyri okkara borgarum at strekka okkum langt fyri at finna júst tað tilboð, sum okkara borgara tørvar.
Tá ið vit fakfólk kenna okkum hjálparleys – hugsi tykkum so hvussu tey, sum sita í tí, tey raktu – kenna tað?
Tað var bæði læruríkt og hugvekjandi at hoyra tey bæði Rebbekku Perlik, yvirlækna, og Erling Fles, sálarfrøðing at greiða okkum frá um mongu fasetturnar við ADHD herfyri. Í sendingini Góðan morgun Føroyar.
Tey søgdu greidliga frá um symptomir, avleiðingar og hvussu kannað verður fyri ADHD. Somuleiðis greiddu teg væl frá hvussu vit fáa hjálpt hesum menniskjum, sum stríðast við hesar avbjóðingar. So her er nógv at vinna fyri allar partar.
Viðgerðin er ikki einføld langt frá tí. Og tað er ikki ein viðgerð – ein viðgerðarpakki – sum riggar til øll. Børn og vaksin eru ymisk, vit eru øll einstøk við okkara serligu søgu og bakgrund og við okkara serliga individualiteti.
Tí skal viðgerðin og tann hjálpin sum vit bjóða eisini verða ymisk og fleirtættað. Hon skal vera tvørfaklig og spenna um fleiri geirar – heilsuverk, skúlaverk, almannaverk, kommunur. Avbjóðingin við ADHD er snøgt sagt ov stór at bera hjá einum geira einsamalt.
Fyri stuttum kom út norðurlendsk kanning um ung við sálarligum trupulleikum í Íslandi, Noreg og Føroyum. Talan er um eina sokallaða kvalitativa kanning, har granskarar hava havt samrøður við nøkur ung við sálarsjúku.
Kanningin staðfestir, at tað er órógvandi at síggja hvussu illa tey ungu í Føroyum eru sálarliga, áðrenn tey fáa hjálp. At tey ungu hava stríðst við sínar avbjóðingar í alt ov drúgva tíð, áðrenn tey hava fingið hjálp frá skipanini. Tey eru svikin av øllum geirum.
Tað er ikki nóg gott. Og tað kunnu vit gera betur, og tað fara vit at gera betur. Vit, landsstýriskvinnurnar í almannamálum, mentamálum og heilsumálum, fara í felag at seta ávíst arbeiði í gongd á hesum økjum. So júst sum fakbólkarnir samstarva uppá tvørs av mørkum, so skulu vit gera tað uppá tvørs av ráðum. Kassahugsanin má minka, og allarhelst burtur.
Í norðurlendsku frágreiðingini verður víst á, at neyðugt er at styrkja, tað ið tey rópa “førstelinjetjenesten”. Í løtuni í vit ferð við at útbyggja tænastuna í Suðuroy og í Vágum og Sandoy, so økispsykiatriin seinnii í ár fer at fevna um allar Føroyar.
Hetta er ein liður í júst hesum, at styrkja “fyrstu linjuna” og skal vera við, at vit verða betur at fyribyrgja og at vit verða betur at veita hjálp tíðliga. Somuleiðis er barnapsykiatriin styrkt seinastu árini, men enn eru tøk at taka.
Men skulu vit røkka munagóðum úrslitum fyri okkara borgarar krevst, at vit leggja ætlanir og samstarva uppá tvørs. Bert við at arbeiða skipað uppá tvørs og at fáa gagnnýtt førleikarnar hjá fleiri starvsbólkum í fleiri geirum, megna vit betur úrslit. Og úrslitið er betri livikor og lívsgóðsku hjá okkara borgarum.
Royndirnar við “Tí góðu tilgongdini” í samband við børn við autismu hevur víst okkum á, at vit koma langt við skipaðum mannagongdum og greiðum avtalum um ábyrgd.
Og ikki minst við at tosa um hesar avbjóðingarnar. Kjakast og deilda vita um hvussu tey, sum eru um, læra at síggja, tá børnini hava avbjóðingar. Upplýsa um hvar foreldur og fakfólk skulu venda sær fyri at fáa hjálp. Siga hvørjum øðrum frá teimum tiltøkum sum rigga og hvat ikki riggar eins væl.
At sjónliggera – og ikki sjúkliggera tey, ið hava hjálp fyri neyðini. Henda ráðstevna í dag er eitt stórt fet rætta vegin. Við hesum orðum seti eg ráðstevnuna um ADHD!
Takk fyri!
kelda: himr.fo


text:
Fyrispurningur til Sirið Stenberg landsstýriskvinnu um sjálvmorð, sjálvmorðsroyndir og fyribyrging av hesum
Í dag er altjóða dagur fyri fyribyring av sjálvmorði, tí hendan § 52a fyrispurning
Spurningurin er soljóðandi:
- Hvussu nógv menniskju gera sjálvmorð í Føroyum samanborið við onnur Norðurlond?
- Vita vit ella hava vit nakra ábending um, hvussu nógv fólk royna at gera sjálvmorð í Føroyum samanborið við onnur Norðurlond?
- Hvat slag av fyribyrgjandi arbeiði verður gjørt á hesum øki, og er hetta arbeiði nøktandi?
- Er nakað framhaldandi viðgerðartilboð til teirra, sum hava roynt at gera sjálvmorð, tá ið tey eru útskrivað av sjúkrahúsinum?
- Hvørjir møguleikar eru fyri heilsustarvsfólk at menna fakligu førleikarnar í mun til arbeiðið við fyribyrging av sjálvmorði?
- Er nakað tilboð til avvarðandi hjá teimum, sum hava gjørt sjálvmorð ella hava roynt at gera sjálvmorð?
10. september er altjóða dagur fyri fyribyrgjan av sjálvmorði. Eitt dapurt høvi at markera, men tíðansheldur hvørvur ein trupulleiki ikki við, at hann verður tagdur burtur.
Í Føroyum eru tølini fyri sjálvmorð tíbetur lág, men okkara mál má vera, at einki menniskja missir meiningina við egnum lívi so ógvusliga úr eygsjón, at einasti útvegur verður at gera enda á sær.
Orsøkirnar til sjálvmorð eru nógvar og kompleksar, men eftir sita tey avvarðandi – foreldur, maki, børn, systkin og næstringar - sum alt lívið mugu liva við hesi hending og við royndunum at skilja, hvat gekk galið og allarhelst eisini við sjálvsábreiðslu, tí at tey ikki gjørdu nokk fyri at hjálpa.
Nøktandi tilboð skulu eisini vera til teirra, sum royna at gera sjálvmorð, so at tey ikki fara heim til júst teir somu trupulleikarnar, tá ið tey verða útskrivað av sjúkrahúsinum eftir sjálvmorðsroynd.
Sjálvmorð og sjálvmorðsroyndir eru framvegis í stóran mun knýtt at stigmatisering og tøgn, hóast fleiri batar eru at síggja. Fólkaheilsuráðið hevur seinasta árið raðfest sálarheilsu, Sinnisbati ger eitt gott og upplýsandi arbeiði, og eyma evnið hevur eisini funnið vegin til filmsløriftið, har tað verður viðgjørt í nýggja føroyska filminum Dreymar við havið eftir Sakaris Stórá.
Vit mugu alla tíðina arbeiða fyribyrgjandi og við at betra um sálarheilsuna, so at vit ikki enda við einum samfelag, har alt fleiri menniskju hava so ilt í sálini, at tey ikki orka sína tilveru.
Á løgtingi 10. september 2017
Kristianna Winther Poulsen, løgtingskvinna
« aftur


text:
Fyrst skal tú gera tær greitt, hvat slag av burturkasti tú hevur, og hvussu nógv tú hevur. Kanna eftir í yvirlitinum “Útgerð til Vinnuburturkast”, hvat passar best til tína fyritøku.
Síðani kanst tú avtala við IRF, nær møguligar bingjur, plastbingjur ella ruskposar skulu heintast/tømast. IRF kann veita regluliga tøming hjá vinnufyritøkum, eins og eftir tørvi.
Við størri arbeiði so sum nýbygging ella niðurtøka av bygningum, kann avtala gerast við IRF um bingjur, lastir ella annan flutning. Til kunningar tekur IRF ikki ímóti mold, betong og asfalt.
Vegleiðing
IRF er til reiðar at finna bestu loysn til tína fyritøku. Set teg í samband við okkum. Vit hjálpa tær fegin.


text:
Jens Hákun Leo
15.08.2016 - 12:50
Tíðindi > Samfelag & Politikkur > Kommunalpolitikkur
Sáttmálin um havnaútbyggingina av Eystaru bryggu varð fyri løtu síðan undirskrivaður av Heðini Mortensen, borgarstjóra í Tórshavnar kommunu, og Steinólvi Petersen, stjóra í J & K Petersen.
Heðin Mortensen byrjaði fundin kl. 13 í ráðhúsinum í Havn og greiddi fyrst frá gongdini í málinum, áðrenn orðið varð givið frítt til spurningar. At enda fór undirskrivingin fram.
Samlaði kostnaðurin av byggingini er settur til at vera 465 mió kr, og skal arbeiðið, eftir ætlan, handast Tórshavnar havn tann 30. november 2019.


text:
- Beintframligt teldubræv, sent løgmanni (og tingfólki øllum), um andstyggiligu sodomulifrandi nýggjársrøðu hans, sum hevur ongan kjans at tøla okkum síggjandi
- Eg má vísa tær á Skotsku Coventantararnar einaferð enn: teirra trúfesti er barasta so lærurík og inspirerandi
- Sjálvt Luther sigur Diener (ikki Pfarrer) í Róm. 15, vers 16
- Heilsanin
- The End of the Rope – Peter Ruckman
- FKJ húsmøti, 6. Januar 2018
- Menn, sum kalla seg “prestar” í dag, eru harradømistilrænarar (nico-lai-it´-ar); klovnar í apuklæðum (ella apur í klovnaklæðum); baals-tilbiðjandi kanni-baal-ist-ar
- Hvat Guðs æviga orð sigur um hirðar, biskupar, elstar, og elstaráð
- Lurta ikki tú eftir løgmanni og danadrotning, sum sniðfundiga vilja integrera teg inn í Sodomu; nei, verið tit atskild
- Fornar Bíblur og kirkjufedrar geva James White marruna og døma hann sum droymara og lygnara
- Hví FKJ av røttum sigur cherubimar og seraphimar (við bæði im og ar ending)
- Pastor Wagner sigur Heina Lützen og Pola Jacobsen hví vit King James Bíbliu trúgvandi ikki hava brúk fyri Strong´s Concordance
- Nakrir Bíbliu-versjóns-spurningar: væl, lætt, og rætt, svaraðir
- Lat meg læra teg at skilja orðið SYSTKIN; líka leikandi lætt sum at byggja LEGO; (strámenninir kunnu eisini spæla við; um teir sita stillir)
- Ein uppvekjandi ávaring ímóti Joyce Meyer, Bryan Houston, Hillsong church, Joel Osteen, osfrv.
- Hesum hevur tú brúk fyri at hyggja eftir enn eina ferð; vit hava framhaldandi brúk fyri tváan Guðs orðs, tí heimurin er køstaskitin og dálkar skjótt okkara huga
- Nær varð Jesus føddur? (prógvað frá mongum vinklum, innanfyri skriftina)
- FKJ húsmøti, 16. Desember 2017
- Farið tit tessvegna, og lærið allar tjóðir, doypandi tey … IKKI: gerið øll fólkasløgini til lærusveinar mínar, “við tað at tit doypa tey” (gev mær kraft, Jákup Dahl!!!)
- Mosab Hassan Yousef, ein frelstur palistinari, setur alt hatta antisemitiska pakkið á ST so floytandi skák-mát
- Eg undrist á Imma, hvat hann hevur at viðgera í hasum antisemitiska nýggja sáttmálanum upp úr helviti so beint út úr Satansa reyv
- Í verju av Jóhannes 8:1-11 ímóti Satansa trio: Bart Ehrman, James White, & Daniel Wallace
- Guð vælsigni Dúnald fyri at viðurkenna Jerusalem sum høvuðstað Ísraels, og forbannað veri ST og pávin og øll tit hini fyri at avnokta tað
- Keith Daniel um allar hasar ræðuligu bíbliurnar av Alexandrisku tekst-týpuni
- Guð, í sínum ástarbrævi, meinar hvørt eitt orð, og vit síggjandi síggja hansara fingramerki í tí, og vit síggja satans fingramerki í perversjónunum; lættliga; hálvblundandi, við einum eyga!


text:
7 apríl 2001 giftust vit :o)
Laila hevur vitjan av frisør mega tíðliga uml kl 02 hjá okkum í Signabø
Soleiðis so er klárt at fara til Lútzen foto, klokkan er 06
Áðrenn vit skuldu giftst, vóru vit hjá fotograf hjá Lútsen, vóru hjá honum
uml kl 06,30
KL 07 vóru vit heima hjá Bjarna Bech, sum skuldi gifta okkum
Soleiðis nú eru vit gift og Petur skal koyra okkum til Vestmannar, har vit
hava bjóða til morgunmat á LaCareta
So eru vit í Vestmanna
Petur var og setti bilin í køðina til Sam, so at vit kundu skunda okkum til
Flogvøllin og fáa tey fremstu setrini, tí Laila var í brúðarkjólanum, men
bilurin punkteraði so :o(:o(
Men vit komu væl og virðiliga umborð á flogfari, brúðarsangurin var í hoytalaranum og flogskiparin ynskti okkum tillukku og vit fingu konfekt og shampanju :o)
Her eru vit komin á okkara brúðarsvitu í Keypmannahavn, mega lækkurt kamar,
við stórari fruktskál og flottari bakara-konfektskál á kamarinum, eisini kom ein
tænari við shampanju, vit føldu okkum sum greivar :o)
So eru vit klár at fara til Malorca. Ein giga brølara gjørdi eg, tí tá eg
skuldi gjalda fyri 1 øl, ein snaps og 2 sodavatn,
søgdu tey at minibarrin var íroknað prísin á kamaranum, øvøv og minibarrin var meira at líknað einari maxibar øvøv
So eru vit á Malorca, hotelli eitur Playa Cala Mayor
Gótt útsýni yvir strondina
Her keyptu vit eina Napolium Cognac fløsku, sum vit hava til pint
Vit gingu til Palma høvuðstaðin, tað tók um 45 min annan vegin, men í so
góðum veðri er tað einki problem, har eru mega nógvir og flottir stuttleikabátar
Vit vóru nógv á strondini, haldi hvønn dag
Hettar var okkara stambar, vit ótu eina lætta máltíð hvønn dag, serliga var
tað sandwich, sum Laila dámdi so sera væl. Her fekk man eisini mega stórar
Cognac´arar :o)
Katedralurin í Palma er mega stórur og flottur. Onkur segði tann flottasti í
Europa ??
Her eru vit í Marineland
Show var hvørt kvøld á hotellinum
So er man klárur til heimferðina
Her bíða vit eftur kuffertinum í KBH
Vit høvdu kamar í Lufthavnini í KBH, tað var langt niðri undir, fínt kamar men
men
eitt sindur løgi at búgva so langt niðri við ongum vindeygum
Hom kom eftir okkum á flogvøllinum
Ein mega góður túrur


text:
Komandi leygardag 8. desember hava handlarnir í Handilsmiðdeplinum í Runavíkar kommunu opið til kl. 20.00.
Øll eru vælkomin til hugnaliga Handilsmiðdepilin, sum longu nú er pyntaður til jóla. Allan desember mánaða verða hópin av tiltøkum fyriskipaði í økinum. Umframt jólatiltøk fyri børnum, skipar Handilsmiðdepilin fyri eini mótasýning í Stokkastovuni 13. desember og Jólavikan byrjar mánadagin 17. desember, har handlarnir hava longri opið um kvøldarnar. Gomul Jól í Heiðunum lata upp leygardagin 15. desember og tá vitjar brandbilurin við jólamonnum eisini. Mánadagin 17. desember vitjar jólaskipið Runavíkini, skipið leggur at við bátahylin, beint við økið, har Gomul Jól í Heiðunum er.
Handilsmiðdepilin í Runavíkar kommunu leggur stóran dent á at viðskiftafólk, ið vitja handlarnar í býnum, fáa alt teimum tørvar, bæði tá tað snýr seg um vøru, tænastu og uppliving. Handlarnir í økinum, bjóða í felag eitt sera fjølbroytt úrval av vørum.
Tað er sera umráðandi fyri Handilsmiðdepilin at menna seg og verður tí stór orka løgd í at fylgja við tíðarrákinum. Um stutta tíð kann Handilsmiðdepilin við stoltleika bjóða sínum viðskiftafólki eitt slóðbrótandi talgilt gávukort.
So kom til Runavíkar, her osar av handilslívi og mentan.


text:
Men hvøriðso skal geva einum av hesum smáu, sum trúgva á meg, meinboga, tað var betri hjá honum, at ein mylnusteinur varð hongdur um háls hansara, og at hann varð druknaður í havsins djúp.
( Matthæus 18:6 FKJ )
(So har verða altso nógvir peddagoggar niðri í helviti, sum tað sær út: um teir nú veruliga skulu til at pilka við seksualitetin hjá pinkubørnum, áðrenn tey eingong vita hvar kynslív er fyri nakað.)
At siga, at sodomi er náttúrligt og góðtakiligt, ER sodomittisk inndoktrinering!! (krógvað aftanfyri “tolsemi”).
Guð sigur, at hatta er ímóti náttúruni (sí Róm. 1:26—27), at hatta er ein ANDSTYGD (sí III. Mós. 18:22), og at tey, sum gera slíkt, eru verdig til deyða (sí Róm. 1:32)
Og hvar stendur so tú, sum kallar teg Christnan?
Óttast tú handan anti-christiliga dansk/føroyska globaliserandi politi-statin, ella óttast tú Guð?
Nú er komin tíð til at velja síðu.
Helviti verður heitt hjá teimum, sum útgeva, styðja og læra hetta her fyri okkara børnum, ( sum Guð hevur skapað í ordan, men sum tit pilka við frá 2-3 ára aldri. Tykkara høggorma-avkom!! )
Um stutta tíð fer socialistiski politi-staturin at taka børn frá sínum náttúrligu foreldrum, og geva tey til bøssar og lebbir at ættleiða, um teir halda seg kunna finna nakað petti galið við teirra røttu foreldrum. Teir virða ikki Guð-givnu familjuna nakað einasta petti. Hatta socialistiska harkaliðið, sum ger sovorið, hoyrir alt samalt heima í fongsli. Guð hevur gjørt teimum eitt óføra heitt fongsul í hjarta jarðarinnar, hvaðan tey aldri komast út aftur. Tey mugu nú heldur so dyggiliga venda um og verða frelst, áðrenn ov seint er vorðið.
Stakkals tit kristnu peddagoggar, sum eru fangaðir í hasum sataniska systeminum har. Slepp tær upp úr mykjuni, álvaratos.
ÁVARING:
TRÝSTA TIT ALT ÚT TIL AT VERA SODOMA, SO KEMUR GUÐ AT AVOYÐA TYKKUM EINS OG HANN GJØRDI SODOMU VIÐ AIDS, KREFT Í ENDATARMINUM, GONORRÉ – OG HVAT VEIT EG – … PLUSS SENDA TYKKUM NIÐUR Í HEITA HELVITI Í ALLAR ÆVIR. (EINKIÐ “HATESPEECH” Í TÍ: TAÐ ER BARA SATT!)


text:
Um tær tørvar medisin
Apoteksverkið í Føroyum samstarvar við Øresundsapotekið, sum liggur á Østerbrogade 151. Tygum skulu brúka hetta apotekið, um eingin onnur avtala er.
Møguleiki er at fáa heilivágin koyrdan til Sjúklingaheimið, hetta kostar 35,00 kr. eyka.
Tú skal goyma kvittanir og venda tærtil sjúkrakassan í Føroyum fyri at fáa møguligt endurgjald.
Hevur tú spurningar um heilivág, ert tú vælkomin at tosa við sjúkrasystrarnar.
Apotek
Øresundsapotekið
Østerbrogade 151
Tlf. 39 18 02 05
Upp- og afturlatingartíðir
Mánadag til fríggjadag kl. 10.00 - 17.30
Leygardag kl. 10.00 – 13.00
Sjúkrahús:
Ríkissjúkrahúsið
Blegdamsvej 9, 2100 København Ø
Tað tekur umleið 20 min. við bussi (150S ella 184 frá Lyngbyvegnum til Blegdamsvej) frá Sjúklingahotellinum Tórshavn til Ríkissjúkrahúsið.
Tað tekur umleið 30 min. at ganga gjøgnum Fælledparkina frá Sjúklingahotellinum Tórshavn til Ríkissjúkrahúsið.
Amager Hospital
Italiensvej 1, 2300 København S
Bussur 150S ella 184 á Lyngbyvej móti Nørreport. Metro móti Lufthavnen, far av á Amager Strand st. og gang 150 m. til Italiensvej/Engvej.
Bispebjerg Hospital
Bispebjerg Bakke 23, 2400 Kbh NV
Bussur 4A fra horninum Lyngbyvej/Haraldsgade móti Lergravsparken. Far av á Tagensvej, tak buss 6A frá sama stoppistaði móti Emdrup Torv. Far av við Bispebjerg Bakke.
Frederiksberg Hospital
Nordre Fasanvej 57, 2000 Frb.
Bussur 4A frá Sct. Kjelds Plads móti Lergravsparken. Far av við Nordre Fasanvej/Nyelandsvej og gakk 30 m. aftir eftir Nordre Fasanvej til høvuðsinngangin.
Gentofte Sygehus
Niels Andersensvej 65, 2900 Hellerup
Bussur 150S á Lyngbyvej móti Kokkedal st. Far av á Kildegårds Plads, tak buss 166 á Kildegårdsvej móti Tuborg Havn. Far av við Gentofte Sygehus.
Glostrup Sygehus
Nordre Ringvej 57, 2600 Glostrup
S-tok linja F frá Ryparken st. móti Ny Ellebjerg st. Far av á Danshøj st., skift til linju B móti Høje Tåstrup st., far av á Glostrup st., tak 300S frá busholdepladsen móti Nærum st. ella 500S móti Kokkedal st. Báðir koyra direkta til Glostrup Sygehus.
Herlev Sygehus
Herlev Ringvej 75, 2730 Herlev
S-tok linja A frá Ryparken st. móti Farum. Far av á Buddinge st., tak buss 300S ella 330E, báðir móti Ishøj st., far av við Herlev Sygehus.
Hvidovre Hospital
Kettegård Allé 30, 2650 Hvidovre
S-tok linja F frá Ryparken st. móti Ny Ellebjerg. Far av á Vigerslev st., tak buss 1A móti Avedøre st. Koyrur direkta til Hvidovre Hospital.
Ríkissjúkrahúsið
Blegdamsvej 9, 2100 Kbh. Ø
Bussur 150S ella 184 á Lyngbyvej, báðir móti Nørreport st. Far av á horninum Tagensvej/Blegdamsvej.
Sahva
Borgervænget 5, 2100 Kbh Ø
Gakk til vinstru á Venøgade, dreyða um horni til høgru á Glænøgade, gakk beint fram til Borgervænget á høgru síðu.


text:
Havrannsóknir hava verið gjørdar í føroyskum havøki í meiri enn eina øld. Kanningar av hita og saltinnihaldi og, serliga í seinnu árum, streymmátingar. Harumframt eru eisini aðrar kanningar gjørdar minni regluliga.
Norðanlond hava alla tíðina ligið frammarlaga í hesum verki, og skotar eisini; men nógvar aðrar tjóðir hava eisini kannað føroyskan sjógv. Frá tí, at Havstovan (sum tá æt Fiskirannsóknarstovan) varð sett á stovn, hevur hon kannað sjógvin, og tað hevur serliga vundið upp á seg, síðan vit fingu Magnus Heinason í 1981. Sum er, verða flestu mátingarnar gjørdar frá Magnusi Heinasyni ella við mátitólum, sum liggja úti í langa tíð; fortoyaði á opnum havi.
Mynd 1. CTD-in verður lorað niður frá Magnusi Heinasyni.
Mátingar av hita og og øðrum umhvørvistølum frá Magnusi Heinasyni
Til at kanna sjógvin beinleiðis frá skipinum verður lagt stilt, og eitt tól, sum nevnist CTD (Conductivity, Temperature, Depth recorder), verður lorað niður gjøgnum sjógvin (Mynd 1). Á vegnum niður mátar CTD-in hita, saltinnihald, ljósstyrki og harafturat fluorescensin í sjónum, sum er eitt mát fyri mongdini av plantuplankton (plantuæti). Til ber eisini at seta upp til 12 fløskur á CTD-ina, ið kunnu latast aftur á dýpum, sum vit velja. Tann sjógvurin, sum á tann hátt fæst upp frá ymsum dýpum, kann síðan kannast fyri nógv ymiskt. Vanliga máta vit við CTD-ini á 400-500 støðum hvørt árið (Mynd 2).
Mynd 2. Tey reyðu pluss-ini vísa tey støð, har kanningar eru gjørdar við CTD í 2009.
Nógvar av CTD kanningum verða gjørdar á somu støðum hvørt ár, og serliga er tað á nøkrum føstum støðum, ið liggja eftir 4 linjum, nevndar “standardskurðir” (Mynd 3). Kanningarnar á standardskurðunum kunnu m.a. brúkast til at síggja broytingar í sjónum frá einum ári til annað.
Mynd 3. Standardskurðinir, har CTD kanningar verða gjørdar fleiri ferðir um árið, eru vístir við reyðum linjum.
Mátingar av hita og streymi við fortoyaðum tólum
Umframt at máta sjógvin frá skipi ber til at leggja mátiútgerð út í sjógvin í fortoyingar. Henda útgerð er serliga brúkt til at máta streym, men kann eisini máta hita og viðhvørt ymiskt annað. Tvey høvuðssløg eru. Ein vanligur mátari mátar bara á tí dýpi, har hann liggur; men ein ADCP (Acoustic Doppler Current Profiler) mátari sendir ljóðstrálur upp gjøgnum sjógvin, og hann kann máta streymin í fleiri løgum, upp til eini 600 metrar yvir mátaranum.
Vanliga liggja mátararnir úti í nakrar mánaðir ella upp til eitt ár. Teir máta upp til fleiri ferðir um tíman og goyma úrslitini inni í sær. Mynd 4 vísir støð, har streymmátingar hava verið gjørdar við fortoyaðum ADCP-um í fleiri ár.
Mynd 4. Støð, har streymur regluliga hevur verið mátaður.
Mynd 1
Mynd 2
Mynd 3
Mynd 4


text:
Farmaskip til botns - 10 mans saknaðir
10 mans eru saknaðir, eftir at tvey farmaskip stoyttu saman út fyri Shanghai.
Tey bæði kinesisku farmaskipini upp á 1.500 dwt hvørt, ’Chang Ping’ og ’Xiwang 138’, stoyttu saman týskvøldið út fyri ferðamannahavnini Wusong í Shanghai. Tað skrivar The Maritime Executive.
Meðan ’Xiwang 138’ slapp frá hendingini uttan stórvegis skaða, fór ’Chang Ping’ stutt eftir samanstoytin til botns. Bjargingarfør bjargaðu trimum av manniningi á ‘Chang Ping', meðan 10 framvegis eru saknaðir.
Sambært óváttaðum upplýsingum var ’Chang Ping’ á veg úr Shanghai við 5.000 tonsum av stáli, sum er meira enn deyðvektskapasiteturin hjá skipinum.
‘Chang Ping’, ið er bygt í 1994 og siglir undir Sierra Leone-flaggi, er ogn hjá einum minni felag í Hong Kong. Seinastu trý árini hevur skipið verið hildið aftur tríggjar ferðir, eftir at eftirlitskanningar hava víst manglar, herundir trupulleikar við tættleikanum.
Kanningin av vanlukkuni heldur fram.
Kelda: soefart.dk


text:
Oddbjørn var undan hesum kappingarárinum settur høvðusvenjari við Fróða Benjaminsen sum hjálparvenjara.
Vit eru kedd av at skula staðfesta, at samstarvið ikki heldur fram. Nevndin er komin fram til hesa støðuna, og tað er av virðing fyri báðum, vit velja at koma út við hesi fráboðan nú, sigur Finnbogi Arge formaður í HB.
Samstarvið við Oddbjørn hevur verið fyrimyndarligt og staðfestingin er, at vit í ár hava vunnið okkara 22. Meistaraheiti.
Frá Havnar Bólfelag skal ljóða ein stór og hjartans tøkk til Oddbjørn fyri alt hann hevur givið felagnum higartil, og vónandi fara vit at síggja hann aftur.
Heðin Askham, ið verður nýggi høvðusvenjari felagsins, hevur verið víða um og er helst ein av bestu venjarakapasitetum ið Føroyar hevur fostrað. At hann so bæði hevur traðkað barna-, ungdóms- og vaksnamannaskógvar í HB-húsinum er avgjørt ein góður fyrimunur.
Vit ynskja Heðin Askham hjartaliga til lukku við trý ára sáttmálanum og gleða okkum almikið til at síggja okkara bestu við Heðini sum venjara.


text:
1. januar vórðu tveir stovnar hja Norðurlendska Ráðharraráðnum, Nordens Institut í Finlandi og Kulturkontakt Nord, lagdir saman. Samstundis skuldi eitt nýtt stýri fyri samanlagda stovnin, Kulturkontakt Nord, veljast.
Norðurlondini býttu stýrislimirnar millum sín, og eiga Føroyar fyrsta tíðarskeiðið varalim í stýrinum.
Eftir innstilling frá Mentamalaráðnum er Sølvi Reinert Hansen, leiðari av mentanardeildini í Runavíkar Kommunu, valdur sum varalimur í stýrinum fyri Kulturkontakt Nord, umboðandi Føroyar.
Kulturkontakt Nord, sum hevur høvuðssæti í Helsinki, arbeiðir bæði við at útbreiða kunnleikan um norðurlond í Finlandi, og við at veita stuðul til norðurlendsk mentafólk. Stuðulin verður veittur sambært tveimum skipanum hjá Norðurlendska Ráðharraráðnum, einari stuðulsskipan fyri mentan og list (um 2 mió. evrur árliga), og einari stuðulskipan fyri mentanarligt samstarv millum norðurlond og baltiska økið (um 1,6 mió. evrur árliga).
Les meira um skipanina á heimasíðuni hjá Kulturkontakt Nord www.kulturkontaktnord.org.


text:
Bátastevna í Vestmanna 2013
Vit standa á sama stað, sum í vetur, Bjørg bjóðaði vælkomin heimaftur ( á
plássi )
Vit settu lítla fortelti upp
Leygarmorgun og Gudmundur hevur verði og keypt rundstykkir :o)
24 vognar og tað koma vognar av og á
Hevur regna í nátt og tíðliga í morgun, og er nokso gráligt, so myndirnar eru
ikki so góðar Longu nógvir bátar komin nú kl 13:30 og komnir
eru uml 48 vognar sum er....
Minnistvarðin yvir teir í eru farnir á sjógnum
Flotta ellisheim í Vestmanna
Kaj helt at eg mátti taka myndir nú eingin Lars er við fototóli um hálsin :o)
Eg fann eitt ordiliga gott mið við góðum tungum steinum til telti, so fólk
tað er bara at taka :o)
Laila fyllir í morgin, og Gudmundur hevur sjálvur verði uppi í bensinstøðini
og keypt eina lítla gávu til hana og kláraði ikki ordiliga at bíða til í morgin
:o)
Kl 15 koma allir bátanir og vit eru á veg at taka ímóti, eitt sindur gráligt
í veðrinum men stilli og nokso lýtt eisini
Ikki líka nógvir bátar sum vanligt
Niels Olaf við damu
Kandifloss og franskur hoddogs hoyri til eina stevnu
Gudmundur innanfyri hegni :o) tað kostaði honum 100 kr at sleppa at kasta 3
bóltar sum eisini kostaði 20 kr, hehe snilt. Vit hildu at tað var nakað dýrt at
gjalda 400 kr fyri 2 skálir
suppu, ein snaps, eina øl og eina sodavatn :o) so vit vóru uttanfyri hegni. Annars kostaði tað 500 kr fyri at hava bát ella campingvogn standandi í vikuskiftinum og so var eitt armband
við, sum annars kostar 200 kr so tað var faktist býligt, men vit stóðu hesaferð á campingplássinum og ikki sum vit hava higartil á kajuni
Taðveitdenn um hann ikki vann okkurt :o)
Nei hettar er ikki á KOKS men grillin hjá okkum :o)
Lars og Birgit á vitjan
Vit hava nógv at læra viðv. gassgrill men hesaferð riggaði nokso væl :o)
Gudmundur, Hans Jákup og Petur, teir eru beiggjar og stóðu beint viðsíðunar av
okkum
Uuuhhhmmm smakkaði mega gott og ikki alt ov brent hesa fer
Kl 23 fóru vit ein túr
Gudmundur heilsar uppá Niels Olaf í vogninum, har plagar altíð at verða
okkurt spennandi og tað var tað eisini hesa ferð :o)
Demmus er altíð so stuttligur at práta við
Gudmundur samlar fløskur á veg heim aftur
Samlaði nokso fitt av fløskum
Gunnvá og ein onnur á vitjan, hopi ikki at MW sær hesa myndina :o)
Snapsur í blinkandi snapsaglasið, bestilt beinleiðis úr Kina hoyrir til
slíkan dag
Gunnvá í góðum lag :o)
Ninni kom eisini at vitja okkum, hon hevði 3 fitt ung fólk við :o)
Haldi kl var um 05:30 leygarmorgunin tá tey fóru avstað aftur :o)
Laila okkara fitta kona og mamma fyllir í dag, pakkar gávu upp frá Mary-Ann
Sunnudagur og vit grilla burgara og pylsur
Gudmundur og Bobby í vatnkrýggj
Gudmundur er so fittur at hjálpa til :o)
Ein fínur túrur á Bátastevnuni í Vestmanna


text:
Orð: Kajfinn Hammer
Lag: Móðir mín
1. Er tín synd reyð sum purpur og so vónleys tín søk,
fyllir mótloysismyrkur títt sinn,
sál tín plágað av stúran, sinnið fangað í synd,
tú í hjarta títt slept hevur inn?
Niðurlag: Er tín synd reyð sum purpur, verður hvít hon sum snjó,
um til Jesus tú bert hana nú.
Hvít sum hvítasta kava teg tváar Hans blóð,
Hann teg letur í rættferðarskrúð.
2. Er tín framtíð so fløkt, sinnið plágað og pínt,
og teg fjalir eitt myrkur so tjúkt,
so er Jesus tær nær, myrkrið rekur Hann burt,
lekir alt, sum er brotið og sjúkt.
3. Alt títt lív er ein leitan og eitt róp eftir hjálp,
eftir gleði og friði og lívd;
syndin gav ikki tað, sum hon lovaði tær,
nú er myrkrið so stórt, sálin nívd.
4. Tú kanst leita um torg, søkja høgt mettan sess,
aldri finnur títt hjarta har ró;
tí tín sál hon varð skapt til eitt nógv hægri mál,
hon varð dýrt keypt við Jesusar blóð.
5. Hoyr, á, sál, tú, sum synd hevur dárað av leið,
tú ert borin til nógv størri lut!
Í Guðs Ríki tú eigur ein dýrtkeyptan sess,
kom og skunda tær aftur til Guð.


text:
Endamálið við nýskipanini
Endamálið við einari og hvørjari fiskivinnunýskipan eigur at vera ein effektiv fiskivinna, sum skapar virði fyri samfelagið alt (tað almenna, løntakarar og virkiseigarar). Tíverri tykist tað, sum fyriliggjandi uppskot um fiskivinnunýskipan, sum er sent til hoyringar, ikki í nóg stóran mun livir upp til hetta, hóast endamálsorðingarnar í uppskotinum tilskila tað. Harumframt heldur Føroya Arbeiðsgevarafelag, at tað er ov váðið at gera so víðfevndar broytingar í einum, í einari av okkara høvuðsvinnum. Føroya Arbeiðsgevarafelag mælir til at gera meira miðvísar og avmarkaðar broytingar, har tað sum virkar væl í verandi skipan verður varðveitt, meðan tað sum riggar minni væl, verður nýskipað.
Neyðugt við burðardyggum fiskiskapi og kvotuskipan
Føroya Arbeiðsgevarafelag tekur undir við at skipa ein burðardyggan fiskiskap grundað á umsitingarætlanir, herdar reglur fyri ólógligan fiskiskap, og at seta í verk eina kvotaskipan. Hesar broytingar kunnu einsamallar skapa stórt meirvirði fyri føroyska samfelagið, og eru alneyðugar. Hesir partar av lógaruppskotinum eru góðir og neyðugir.
Trygg nýtslurættindi og umsetiligheit
Hinvegin heldur Føroya Arbeiðsgevarafelag tað verða neyðugt, at útlutingin av fiskiloyvum ikki eigur at vera grundað á uppboðssølu, men á trygg nýtslurættindi og umsetiligheit av hesum rættindum. Einki framkomið samfelag um okkara leiðir, har fiskivinnan er ein av høvuðsvinnunum, hevur valt at útluta fiskirættindini við uppboðssølu, og tí er samfelagsváðin stórur. Eisini fer ein uppboðssøla av stórum parti av rættindunum at stytta tíðarhorisontin hjá aktørunum, og gera tað torførari at fáa ein meirprís við at differentiera føroyskan fisk.
Ein uppboðssøla av rættindum viðførir sannlíkt, at eisini vanligi vinningurin verður útholaður yvir tíð, tí tað eru tey mest órealistisku boðini, sum vinna á uppboðssøluni. Harvið verða eisini pengar, sum eftir røttum skuldu verið nýttir til nýggjar íløgur í staðin goldnar inn í landskassan. Tilsamans fara hesi viðurskifti at føra til eina minni effektiva fiskivinnu.
Gjøld heldur enn uppboðssøla
Føroya Arbeiðsgevarafelag heldur, at skattapolitikkurin er eitt rættari amboð at tryggja eitt javnari býti av virðunum í samfelagnum. Tilfeingisgjøld og skattur eru ein betri háttur enn uppboðssøla at býta virðini javnari. Tá ber til at varðveita trygg nýtslurættindi samstundis sum tilfeingisgjøldini tryggja, at fyritøkurnar rinda fyri framíhjárættin til fiskatilfeingið. Um ein rímiligur partur av tilfeingisrentuni verður kravdur inn við tilfeingisgjøldum, verður tað eisini lættari hjá nýggjum aktørum at keypa seg inn í vinnuna, tí virðini á fiskiloyvunum minka nógv.
Anti-trust mørkini mugu ikki vera ov lág
Føroya Arbeiðsgevarafelag heldur eisini, at ansast má eftir at seta anti-trust mørkini ov lág, tó at okkurt mark má vera fyri, hvussu stóran part ein einstakur aktørur kann eiga. Um mørkini eru ov lág, lóggevur man í veruleikanum ineffektivitet inn í skipanina, tí ov nógv stál verður til at fiska ov lítið í part. Tá missa bæði landskassin, fiskimenn og fiskivinnufyritøkurnar. Tað er tí umráðandi, at man loyvir búskaparliga skilagóðum konsolideringum í vinnuni.
Ov nógvar forðingar fyri at skipa seg
Um fiskivinnan verður regulerað niður í minstu smálutir, fer hon ikki at hava somu møguleikar at skapa virði fyri føroyska samfelagið. Sum eitt dømi kann nevnast forðingarnar fyri vertikalari integratión a virkseminum við at krevja at minst 60% av veidda fiskinum skal seljast á uppboðssølu.
Neyvar lógvarreguleringar kunna aloftast ikki taka hædd fyri broytingum, sum henda eftir at lógin er samtykt, og missur vinnan harvið lívsneyðugan møguleika at innrætta seg eftir broyttum marknaði, kvotum og prísum. Alivinnan hevur víst á eina gongda leið, har meira fæst fyri vøruna við at gera hana serstaka í góðsku og leveringstrygd. Ein gongd leið, sum ikki varð møgulig, um alivinnan ikki slapp at gera vertikala integratión í allari virðisketuni.
Uppskotið ov víðfevnt
Føroya Arbeiðsgevarafelagið heldur, at lógaruppskotið er ov víðfevnt, og vil taka ov nógv atlit í senn. Úrslitið er eitt lógaruppskot, sum sannlíkt fer at steðga tí menning, sum føroysk fiskivinna hevur verið í, og sum fer at skapa eina minni effektiva fiskivinnu, enn vit høvdu frammanundan.
Føroya Arbeiðsgevarafelag hevur í samband við nýskipanararbeiðið fleiri ferðir ført fram bæði skrivliga og munnliga, at man fyrst eigur at greina, hvat er galið við verandi skipan, áðrenn man kemur við nøkrum uppskoti um broytingar. Man má geva sjúklinginum eina diagnosu, áðrenn man fer undir at skurðviðgerð hann. Kanska vísir diagnosan, at tað als ikki er neyðugt at skurðviðgera, men at tað er nokk við einari umlegging av kostinum.
Frá at hava móttikið hundraðtals milliónir í almennum stuðli, rindar fiskivinnan nú omanfyri tvey hundrað milliónir inn í føroyska landskassan árliga. Hetta er tekin um, at okkurt verður gjørt rætt í fiskivinnuni. Hetta merkir ikki, at verandi skipan er fullkomin, og nokk so langt frá tí. Men tað virkar sannlíkt, at politiski myndugleikin við nøkrum fáum, vælvaldum inntrivum í lóggávuni kann koma nógv longur at røkka teimum málum, sum hann hevur sett sett sær fyri, enn hon kann við fyriliggjandi lógaruppskoti.
Hvussu kann fiskivinnan nýskipast?
Tørvur er ikki á hesari kollvelting av føroysku fiskivinnuni, sum lógaruppskotið í veruleikanum er, tørvur er heldur á einari meira avmarkaða umskipan. Fyri at røkka yvirskipaða endamálinum um eina fiskivinnunýskipan, sum kastar sum mest av sær til samfelagið, mælir Føroya Arbeiðsgevarafelag til, at ein fiskivinnunýskipan tekur støði í verandi skipan. Føroya Arbeiðsgevarfelag heldur, at ein fiskivinnunýskipan eigur at verða grundað á hesar meginreglur:
- Burðardyggan fiskiskap, grundað á umsitingarætlanir
- Herda revsing fyri ólógligan fiskiskap
- Trygg nýtslurættindi
- Kvotaskipan við innbygdari umsetiligheit í skipanini
- Serskatting av vinningi við víðarisølu av loyvum og rættindum
- Eina burðardygga skatting av tilfeingisrentuni, grundað á staðfest miðalúrslit í vinnuni
- Tryggja at skattur av vinningi, sum kemur úr føroyskum tilfeingi, verður goldin í Føroyum
- Frælsi at leggja viðurskiftini til rættis, tó við ávísum rímiligum avmarkingum, har atlit verða tikin til samfelagsvirði
Ein slík nýskipan hevði veruliga verið til fyrimuns fyri landið alt, tað almenna, virkiseigarar og starvsfólk.
Samanumtikið
Samanumtikið heldur Føroya Arbeiðsgevarafelag, at verandi uppskot hevur ov nógvar váðar, tí eingin kennir fullu avleiðingarnar av so víðfevndum broytingum, gjørdar í einum. Mælt verður í staðin til at endurskoða verandi skipan við at gera tiltrongdar broytingar eftir teimum høvuðsprinsippum, sum eru nevnd omanfyri. Vit eiga síðan at eftirmeta virknaðin av framdu broytingunum, áðrenn vit gera aðrar broytingar. Harvið fáa vit framt neyðugu broytingarnar í fiskivinnuni við eini tilgongd, sum hóskar til stóra váðan av at gera broytingar í eini av okkara høvuðsvinnum.
Føroya Arbeiðsgevarafelag mælir frá at leggja nýskipanaruppskotið hjá Fiskimálaráðnum fyri Løgtingið í verandi líki.
Alt ummælið hjá Føroya Arbeiðsgevarafelag av lógaruppskotinum um fyrisiting av sjófeingi kann lesast her


text:
Fleiri royndir hava verið gjørdar til tess at fáa lív í aftur miðbýin - men alt so gott sum til fánýtis. Fyrr í ár kom so, loksins, eitt gott boð um, hvussu vit skulu skipa miðbýin. Hetta var ein verkætlan, sum bar heitið "Havnin innan fyri Stóragarð". Sí www.havnin.com. Fyriskipari var Hans Mortensen, sum sjálvur var ein av stovnarunum av SMS og eisini stjóri í hesum tá, í føroyskum høpi, slóðbrótandi handilshúsi. Hans Mortensen hevur altíð verið vanur at hugsa stórt, og tað hevur hann so eisini gjørt í hesi verkætlanini.
Hans heitti hóskandi á fyrrverandi býararkitekt í Tórshavnar Kommunu, Gunnar Hoydal, um at savna nøkur dugnalig fólk at gera uppskot um, hvat gerast skuldi við miðbýin til tess at blása lív í hann aftur. Valið fall á yngru, framfýsnu arkitektarnar Mette Skjold og Ósbjørn Jacobsen. Saman komu tey fram til 8 lyklaøki, sum luppur skuldi setast á. Verkætlanin varð løgd fram fyri einum stúgvandi fullum Norðurlandahúsi, har eisini fleiri býráðspolitikkarar vóru til staðar.
Undirritaði var sjálvandi eisini til staðar, og við hesum var ein orsøk til at vera varliga bjartskygdur og kanska eisini vóna, at okkurt munagott endiliga fór at verða gjørt við miðbýin. - Men sum so ofta fyrr, tá ið talan er um at hugsa stórt í Føroyum, er skottið til gerning eyka høgt - kanska tí, at tað ikki kemur frá politikkarunum sjálvum. Fyrigev, um eg nú havi ligið sjóvarfallið av mær - men eg havi, síðani henda verkætlan varð løgd fram, ikki hoyrt ein tann einasta býráðspolitikkara av sær sjálvum nevnt hesa við einum orði - ikki so frægt sum formannin fyri byggi,- og býarskipanarnevndina. Har lætst ikki um vón, alt er púra forfallið.
Hetta vísti seg at vera gávan til Havnina, sum fór í skrell.
Tað er fyri mær sum eitt tekin um, at politikkararnir hava mist sambandið við veljararnar, at teir sita á sínum trónum og profilera seg av sínum eintingum, alt eftir uppá giss, hvar flestar atkvøður eru at heinta. Visiónirnar fyri okkara bý sum ein kappingarføran høvuðsstað eru ringar at fáa eyga á. Tí liggur býurin reiddur sum harraguð veit, illa skipaður, misrøktur og ljótur. Havnin er ikki so deilig, sum hon kundi verið! Hetta er ein av høvuðsorsøkunum til, at eg eri farin í politikk, nevniliga at royna at fáa vent hesari dekadensuni - og tað hevur onki við partapolitikk at gera.
Tað er púra burturvið, at hendan verkætlanin ikki verður tikin meiri í álvara, tí hon er sera væl frágingin og full av visiónum um, hvussu vit eiga at útbyggja okkara kæra bý. Samstundis kundi hon eisini verið eitt hent amboð hjá býráðspolitikkarum at ført politikk út frá - tí hon gevur nevniliga eina góða yvirskipaða hóming av, hvat okkara býur er fyri ein stødd, og hvat og hvar dentur eigur at verða lagdur á.
Skuldi tað - við tykkara hjálp einans, sjálvandi - borið til hjá mær at komið inn um gátt í býráðið, ætli eg mær at taka støði í hesi verkætlanini hjá Hansi Mortensen og í verki arbeiða fyri, at Havnin innan fyri Stóragarð, okkara býarkjarna, verður býarparturin, sum er hjartað, ið pumpar blóðið út í alt landið. Tað hava bæði vit sjálv og okkara eftirkomarar uppiborið.
Tað einasta, tú skalt gera, kæra býarbarn, er at atkvøða fyri Leivi Thomsen, valevni fyri Tjóðveldi


text:
Campingtúr í Elduvík
Gudmundur og eg eri á veg norður til Elduvíkar við vogninum og so suðuraftur
eftir Lailu Funningur í bakgrundini
So eru vit komin til Elduvíkar, 3 vognar er longu har
Áin kom væl við :o)
Nógv vøkur gomul hús
Vit eru á veg til gjønna ella til lendingina
Funningur aftanfyri
Ein einsamallur havhestaungi royndi at svimja ímóti streyminum í fleiri tímar
Grilling í góðveðrinum
Nógvir karmar, men klæðini tornaðu skjótt :o)
Arnhold og konan komu leygardagin
Sunnudagur og fólk eru í holt við at rigga av
Klokkan 4 vóru vit so klár at fara suður
Ein góður túrur í sera sera góðum veðri :o)


text:
Landssjúkrahúsið hevur sum visjón at verða pappírsleyst. Sum liður í hesum er nú klárt at verkseta innkallingar til borgarar/sjúklingar umvegis Mínboks.
Skipanini fer at verða innførd í stigum. Fyrsta økið er Endoskopieindin, ið ger kikara- kanningar í maga-tarm-skipanini.
Skipanin virkar soleiðis, at tá sjúklingur skal innkallast, trýstir starvsfólkið á ein knøtt í sjúklingaskipanini THS. Hetta viðførur at eitt innkallingarsskjal fer til eina sjálvvirkandi skipan, sum finnur móttakaran í Mínboks. Brævið leggur seg so í Mínboks hjá móttakaranum, sum sostatt fær tað elektroniskt.
Hevur móttakarin ikki fingið sær Mínboks, finnur skipanin sjálv útav at lata innkallingarbrævið til eina automatiska pakki-skipan hjá Elektron, ið skrivar út innkallingina, og pakkar í brævbjálva, sum síðani verður sendur móttakaranum umvegis Posta.
Við hesum gerst innkallingarmannagongdin einfaldari og smidligari, og kemur skjótari fram til sjúklingin.
Spennandi verður at fara í gongd og at víðka hettar til aðrar eindir í leypið av 2015. Málið er, at allar eindir á Landssjúkrahúsinum kunnu brúka Mínboks innan endan av 2015.
Til ber at melda seg til Mínboks umvegis heimasíðuna www.minboks.fo


text:
Orð: Hans Andrias Djurhuus
Lag: Brátt lýsir í eystri
1. Vit livdu í ótta, tí leingi var so,
at ei funnu skjól vit í neyð,
og okkara søga ber sárastu boð,
at ofta var lívsvón sum deyð.
Vit ræddust hvønn vanda, várt dirvi var veikt.
Tó nú flýgur ørn yvir heyg.
2. Og nú er tað so, at hin óttin, ið stjól
várt dirvi á myrkastu nátt
og setti seg tryggan í hásætisstól
og voldi, vit fullu í fátt,
hann verður at týnast og hvørva av breyt.
Vit reka tann gest út um gátt.
3. Tí fylkingin mennist, og merkið er frítt,
og nú hoyrist treystari lag.
Tað havgirda landið, ið mítt er og títt,
skal liva sín fagrasta dag.
Við ljóðandi lúðrum í ljómandi sól
stevnir ungmannaliðið av stað.
4. Tað angar av vári og grør um tín fót,
tað lýsir av vilja og vón.
Nú ríða vit reystliga risunum mót’,
sum ráða teim londum í nón. –
Nú tváast av andliti roykstovusót,
og nú setast stórverk á stovn.
5. Tað dunar í hamri, tað svarar í skor
so manandi, eggjandi reyst:
Mest ræður um framferð og minni um orð,
nú ræður at tola ein brest.
Tú ríði hvørt fjøtrandi stongsil í sor
og saðli tín gæsandi hest.
6. So haldi tú fram og so herji tú á,
legg knørrin við knarrarborð,
og víkur so onkur merkinum frá,
hann sendi tú niður og norð.
Eins væl bregda brand tín, og Sigmundur brá,
tá Búa hond reyk fyri borð.
7. Vit livdu í ótta, várt dirvi var veikt,
tó nú flýgur ørn yvir heyg,
og rodnað er andlit, ið áður var bleikt
av máttloysiskulda og neyð.
Ein javndøgursstormur fer fram yvir lond,
og sól rísur glógvandi reyð. –
8. Við sameindum huga so haldum vær leið
í gleði av gyltari sól.
Og sigli nú fram yvir høvini skeið,
og prýði vár hásætisstól.
Og skrivi tú søguna, unglingafjøld,
til tess var tað, landið teg ól.


text:
Ingi Samuelsen
02.04.2017 - 18:35
Hesa myndina hava vit fingið sendandi úr Vestmannaoyggjum. Tað er Friðbjörn Ólafur Valtýrsson, sum ynskir at koma í samband við familjuna í Føroyum.
Hann skrivar (leystliga umsett):
Myndin er tikin á bryggjuni í Havn á vári 1972. Saman við Magneu Traustadóttir standa her skyldfólk hennara Malvina og Tordis saman við monnum og dóttir Tordisar, haldi eg. Vit komu til Havnar á ferð til Danmarkar við Gullfossi.
Vit eru 9 í familjuni hjá Magneu, sum koma til Føroya í summar, 18. august. Vit hjúnini, tvær døtur, versynir og trý barnabørn.
Vit hava mist sambandið við okkara føroyska familju, og ynskja at frætta okkurt frá teimum á okkara pílagrímsferð í summar.
Abbi Magneu æt Jakob Guðmundsson úr Tórshavn. Hann búði, eins og vit, á Vestmannaoyggjum. Eg vóni, at onkur, ið sær myndina, kann hjálpa okkum at koma í samband við okkara skyldfólk í Føroyum.
(Redaktiónin á Portalinum hevur teldupostin hjá Friðbjørn, um tað eru skyldfólk, ið ynskja hana)


text:
16. januar 2017Nr. 9002
Rundskriv um at tíðaravmarka lønir í roknskapinum hjá kommunum og kommunalum samstørvum
(Til kommunur og kommunal samstørv)
1.0. Endamál
Við hesum verða mannagongdir lýstar um hvussu lønir skulu tíðaravmarkast í roknskapinum hjá kommunum og kommunalum samstørvum.
2.0. Løggildi
Við heimild í § 3, stk. 5 í Kunngerð nr. 89 frá 15. oktober 2008 um roknskaparverk kommunanna o.tíl. verður ásett, hvussu lønir verða tiknar við í roknskapin um ársskiftið.
3.0. Mannagongdir
Meginreglan í § 13 í roknskaparkunngerðini er latingarmeginreglan, sum merkir, at ein útreiðsla skal verða skrásett, tá ið vøran ella veitingin verður framd. Lønarútreiðslur skulu tí sum meginregla verða tiknar við í tí roknskaparári, rætturin til lønina verður innvunnin.
Av tí at fleiri lønarskyldur ikki koma til útgjaldingar fyrr enn í árinum eftir, skulu kommunur og kommunal samstørv tíðaravmarka lønir við ársskiftið sambært viðløgdu talvu, har greitt er frá, hvørjir postar skulu verða tíðaravmarkaðir og ikki.
Meginreglan er, at tímasaldur skulu tíðaravmarkast, tá ið starvsfólkið eigur fleiri enn 40 tímar ella skyldar fleiri enn 30 tímar.
Lønir, sum standast av vaktum og ikki avgreiddum sáttmálabroytingum, verða sum meginregla altíð tíðaravmarkaðar. Tað sama er galdandi fyri uppsagnarløn, tá ið starvsfólk verður fríttstillað í uppsagnartíðini.
Kommunur og kommunal samstørv, sum higartil hava tíðaravmarkað lønir eftir øðrum meginreglum enn eftir latingarmeginregluni, t.d. eftir kontantmeginregluni, fáa sannlíkt eina tøkniliga meirútreiðslu orsaka av broytingini.
Henda tøkniliga treytaða meirútreiðslan skal ikki takast við í raksturin. Í staðin skulu roknskaparpostarnir fyrst í tí fíggjarárinum, tá ið broytingin verður gørd, verða tillagaðir soleiðis, at teir vísa ta upphædd, sum teir høvdu havt, um so var, at broytingin varð gjørd frammanundan fíggjarárinum. Henda javningin fer fram eftir § 14 í omanfyri nevndu kunngerð og heimilingin av broytingini er sambært § 14, stk. 2.
4.0. Gildiskoma
Hetta rundskriv kemur í gildi 16. januar 2017, men er galdandi fyri fíggjarárið 2016, sum enn er opið, og frameftir.
Tinganes, 16. januar 2017
Kristina Háfoss (sign.)
landsstýriskvinna
/ Bjarni Askham Bjarnason (sign.)
Skjal 1
Talva við yvirliti yvir tíðaravmarkingar av lønum


text:
NemKonta
Skalt tú uttanlands at lesa, kanst tú hava eina NemKontu í Norðoya Sparikassa.
Øll, sum fáa pening frá danska statinum, skulu hava eina NemKontu. NemKonta er vanlig konta, sum verður brúkt til øll útgjøld frá almennum stovnum í Danmark, t.d. SU, avlopsskatt og barnapening.
Tú kanst bara hava eina NemKontu, og tú kanst gera tína vanligu lønarkontu í Norðoya Sparikassa til tína NemKontu.
Tað einasta, tú skalt gera, er at upplýsa okkum títt danska persónsnr. (cpr. nr.), so gera vit vanligu kontu tína í Norðoya Sparikassa til eina NemKontu.


text:
═ hesum forritinum ber ikki til at hava fleiri ymisk mßl Ý einum teksti. Allur teksturin verur rŠttlisin vi einum rŠttstavara til eitt ßvÝst mßl.
Vel Funktioner, Stavekontrol og rŠttlesturin fer Ý gongd.
Tß i komi verur til eitt or, sum rŠttstavarin ikki kennir, kemur eitt vindeyga fram.
Ikke i ordbog er skeivt stavaa ori. T˙ kanst rŠtta ta vi at skriva ella vi at velja eitt uppskot ˙r Forslag-listanum.
Forslag er ein listi vi uppskotum um, hvussu ta skeivt stavaa ori eigur at skrivast. T˙ kanst seta eitt uppskot inn vi at dupulklikkja ß ta vi m˙sini ella vi at flyta Ý listanum og sÝan velja Erstat, Erstat alle ella Autokorrektur. ═ Stillingum ber til at velja, um rŠttstavarin skal koma vi uppskotum, so um hesin listin altÝ er tˇmur, er ta tÝ, at hesin m°guleikin er sligin frß.
Sprog er rŠttstavaramßli sum verur nřtt. Um t˙ skiftir rŠttstavara, mßst t˙ byrja rŠttlesturin umaftur, ßrenn nřggja vali fŠr gildi.
Ignorer her verur valt, um t˙ vilt hava, at rŠttstavarin skal leypa ori um og lata ta standa ˇbroytt Ý hesum eina f°rinum.
Ignorer alle verur valt, um t˙ vilt hava, at rŠttstavarin skal leypa hetta ori um, so leingi sum forriti koyrir.
Tilf°j i ordbogen verur valt, um ori er eitt rŠtt stava or, i skal leggjast aftur at br˙karaorabˇkini.
Erstat verur valt, um ori, Ý hesum eina f°rinum, skal skiftast ˙t vi ta, sum stendur Ý Forslag.
Erstat alle verur valt, um ori, Ý restini av tekstinum, skal skiftast ˙t vi ta sum stendur Ý Forslag.
Autokorrektur leggur ori og rŠttingina av orinum inn Ý autokorrektur-listan, so at ori Ý framtÝini verur rŠtta, so hv°rt t˙ skrivar.
Indstillinger... opnar eitt vindeyga vi stillingum fyri rŠttstavaran. Hesar eru lřstar undir Stilllingar
Fortryd sidste ˇgildar seinastu rŠttingina, sum er gj°rd frß rŠttstavaranum. Vi at klikkja ß knappin fleiri ferir kanst t˙ ˇgilda fleiri rŠttingar.
Annuler stegar rŠttlestrinum.
Vel Funktioner, Indstillinger og vel spjaldri Stavekontrol. ═ Sprog ber til at velja rŠttstavaramßli, sum Excel skal nřta. Henda sama sÝan kann eisin fßast fram vi at velja Indstillinger Ý rŠttstavaravindeyganum.
Sprog avger, hv°r rŠttstavari verur nřttur.
F°j ord til er tann br˙karaorabˇkin, sum orini vera l°gd aftur at, tß i Tilf°j i ordbogen verur valt.
Vis kun forslag fra hovedordbogen avger, um uppskotini bert koma ˙r h°vusorabˇkini, ella um tey eisini vera tikin ˙r br˙karaorabˇkunum.


text:
Vit hoyra mangan gudloysingar og materialistar avgjørdar
pástanda, at tilvera ikki fevnir um annað enn tilfarð, við øðrum orðum, ein
alheim sum er absolut tilfarð, skipaður og stýrdur av nátturligum lógum, sum í
áhaldandi, nátturligari tilgongd verða virka av einari nátturligari mekanismu, og
sum í fullu mynd síni fullkomuliga útilukka andaligum dimensiónum.
Men hvussu hongur hetta saman, við ávísum andaligum ella
yvirnátturligum faktorum og hendingum? Nú hugsi eg um hendingar sum ikki neyðugt eru leinkjaðar til religión, men óansæð eru ónátturligir og sum eru so mikið vanligar heldur enn eindømis, at ein hevur ilt við
at skúgva tankan til viks, at tilvera fevnir um nógv meiri enn bara tilfarið
millum himmal og jørð.
Eg hugsi tildømis um sætta sansin. Hvaðani í nátturligu
tilveruni, megnar hendan nátturliga mekanisman, sum ikki hevur vit og skil,
meining ella endamál onkursvegna, at ávarða persónar, tá okkurt er áfatt; hendan djúpa kenslan av at
okkurt vandamiki er um at henda?
Klassisk dømir av hesum slag, vildu ivaleyst írokna Hitler og Yassar Arafat, sum báðir søgdust at yvirliva drápsroyndir,
grunda av einari innaru ávarðing, hendan kenslan, sum segði at tíðin var komin at sleppa sær burtur NÚ.
Eg
kenni onnur í hava uppliva líknandi. Sjálvur havi eg í mínum verkið uttanlanda,
har eg oftani møti vandamiklum persónum, tríggjar ferðir verið úti fyri, at ein
reyð lampa fór at lýsa, fullkommuliga óvitandi um, at vandi var á ferð,
ella at hesir persónar ikki vóru til at líta á.
Her kundi ein skeptikari sjálvsagt
bólka hesi dømir undir tilvild, men hetta vildi verið heldur naivt, eftirsum dømini eru mong og tey passa akkurát
inn í ávísu umstøðurnar.
Ella hvussu við slíkum sum hava førleikan at síggja fram í
tíðina? Nú hugsi eg ikki um spámenn við glaskúglum ella profetar, men slík sum
í dreymi hava sæð hendingar í fóru fram dagin eftir, ella somu vikuna ella
seinni í árinum? Sjálvur kenni eg ein núlivandi føroying, sum beint undan
hendingini, í dreymi sá flúgvuvanlukkuna á Mykinesi, í 1970. Kona henda mannin,
greiddi mær frá, hvussu maður hennara leið ómetaliga av hesari forútvitan, serstakliga teir tímarnar sum gingu millum dreym og hending. Nógv ár seinni, droymdi hesin sami eina
líknandi hending, har ein tyrla datt niður í Klaksvík. Tyrlan datt á sama hátt niður dagin
eftir.
Hendingar av hesum slagi er slett ikki eindømir, eg møti
fleiri og fleiri sum hava sýnsku førleikarnar, at kunna síggja hvat í
morgin fer at henda. Tí helt eg eisini at hetta innleggi í hesum høpi, har vit kjakast við gudloysingar og ekstremar materialistar absolut eigur at vekja áhugan.
Ella hvat siga vit um tær frásøgnir, tá eldra ættarlið
okkara greiðir frá, hvussu familja, einstakligar og bólkar, og onkuntíð heilar
bygdir fingu slíkar ónátturligar og undarligar ávarðingar ella boðskap um, at
ein bátur ella ein flokkur av monnum var gingin burtur? Hetta vóru tíðir uttan fyrimunirnar av tí sambandi vit hava ídag.
Eingir sendarir, eingir satelittar ella telefonir; men kortini komu boðini hinumegin frá, so at siga.
Tað er og verður ómetaliga naivt at pástanda, at mongu
dømini og hendingar av hesum slag, allar eru skrønir.
Um alheimurin og tilveran bert eru nátturlig, eirindaleys,
uttan mið og mál, skil og vitan, hvussu forklárar hendan lýsingin av
veruleikanum, hesar ónátturligu førleikar og hesar ónátturligu hendingar nevndar
omanfyri? Hvussu megnar ein heimur uppbygdur av tilfarið eina, at ávarða eitt
menniskja um hendingar í seinni fara koma?
Inkluderar materialisma fyrivitan og
hvussu?


text:
Veðurlagskappingin - Norðurlendska Plastkappingin er ein ókeypis undirvísingarætlan, sum í ár setir sjóneykuna á trupulleikan við plasti í náttúruni.
Samstundis leysgevur Norden i Skolen-portalurin heilt nýtt undirvísingartilfar um júst avbjóðingarnar við plast-evninum, mikroplasti í havinum og í okkara magum. Tilfarið verður ment við denti á læruætlanirnar hjá Norðurlondunum, og vendis sær til málbólkin 12-16 ár.
Í Norðurlendsku Plastkappingini kunnu allir flokkar í Norðurlondum fram vil 23. mars vera við í kappingini um at steðga plastdálkingini. Samstundis ber til at vinna 5000 kr til flokskontuna.
Tað einasta flokkurin skal gera, er, at fara út at finna so nógv plastburturkast gjørligt og senda eina mynd av fonginum til nordeniskolen.org, so eru tit við.
Á heimsíðuni nordeniskolen.org er undirvísingartilfar, video o.a. um plastdálking í Norðurlondum. Í vinarfloks-datagrunnijnum kunnu tit eisini finna aðrar flokkar í Norðurlondum at tosa við á netinum, um hvussu tey merkja plastdálking og hvat tey gera við hana.
Á norðurlandadegnum 23. mar 2017 hava allir skúlaflokkar í norðurlondum møguleika at vera við í Norðurlendskum Skúlakjatti, sum er ein góður møguleiki at venja grannamálini upp á ein stuttligan máta.
Bæði Plastkappingin og Skúlakjattið eru á nordeniskolen.org, sum er ein ókeypis síða við undirvísingartilfari og einum vinarklassa-datagrunni við flokkum úr øllum Norðurlondum.
"Meginfelag Norrønu Felaganna", sum Norrøna felagið í Føroyum er partur av, hava latið heimasíðuna, nordeniskolen.org gera við stuðli frá Norðurlendska Ráðharraráðnum.


text: 15. apríl 2005 legði Hallbera West fram úrslit úr høvuðsuppgávu síni við heitinum "Demokrati og medborgaraskapur í Føroyum". Framløgan snúði seg um, hvønn týdning støðan hjá borgaranum hevur fyri eitt nýmótans demokratiskt samfelag. Í hesum sambandi vórðu úrslit frá einari Gallup kanning í Føroyum løgd fram. Kanningin varð gjørd í juni 2004, har 500 føroyingar vóru spurdir spurningar um ávíkavist politiskan áhuga, demokratiska luttøku, politiskt álit og demokratiskan samleika. Tað áhugaverda við kanningini var, at ein sonevnd medborgaraskapskanning ikki áður er gjørd í Føroyum. Í eitt nú Danmark, Noregi og Svøríki verða tílíkar kanningar gjørdar javnan, og vórðu føroysku úrslitini tískil samanborin við hini norðurlendsku úrslitini. Talan er sostatt um nýtt tilfar viðvíkjandi einum so týdningarmiklum evni sum støðuni hjá borgaranum í føroyska samfelagnum.


text:
At talan fór at verða um ein "kassadyst", var helst eingin í iva um, men at so nógv fólk fóru at møta upp, var dámligt. Hetta var akkurát sum fyrr.
Tað fyrstu løtuna leikaði javnt á, men so hvørt kom KÍ betur við og setti seg meira á spælið. Serliga teirra vinstra síða var lívlig.
Tá nítjan minuttir vóru spældir, komu gestirnir framum. Vit fingu ikki ruddað eitt innlegg burtur, og endin var, at Páll Klettskarð var á rætta staðnum og sendi bóltin í málið.
Vit fullu tó ikki í fátt, men vístu góðan vilja og spentu álopsbogan av nýggjum, og beint fyri hálva tíman fingu vit løn fyri ómakin.
Gott spæl við nógvum bóltflytingum endar við, at Øssur Dalbúð smekkar bóltin - turt - í málið og okkum inn aftur í dystin.
Í seinna hálvleiki vóru vit betur við, og góða og ágrýtna spælið helt fram. Samstundis vóru gestinir altíð klárir og smekkaðu, til hvørja ferð møguleikin beyðst.
Beint fyri tímaslagið hendi tað so. Vit spæla væl í vinstru siðu, og loksins verður bólturin sendur tvørtur um brotsteigin. Har var Adrian Justinussen, og dagsins maður gjørdi ikki mætari enn at senda bóltin í málið.
Helst hevur hann skorað vakrari mál fyrr, men tá alt kom til alt, fór bólturin innum. KÍ legði nú nógv meira fyri og herjaðu áhaldandi á okkara mál. Tíbetur vóru vit klárir uppá hetta, samstundis sum Teitur stóð ein sera góðan og avgjørdan dyst.
At gestirnir løgdu nógv fyri, hevði samstundis við sær, at vit sluppu í skjót mótálop. Fleiri ferðir var um reppið, at vit komu ígjøgnum.
Men endin var, at vit megnaðu at binda fyri og greiddu tí flotta setningin at fáa gongd á aftur. Hetta var, sum tað eigur at verða, og nú er umráðandi at halda grýtuni í kók.
Takk fyri super gott undirhald og til lukku til okkum øll, ið elska HB.
HAGTØLINI
Effodeildin, 16. umfar ólavsøkudag 29. juli 2017 kl. 16.00 i Gundadali:
HB – KÍ 2-1 (1-1)
0-1 Páll A. Klettskarð 19'
1-1 Øssur Dalbúð 31'
2-1 Adrian Justinussen 59'
Liðið: Teitur M. Gestsson – Ári Mohr Jónsson, Bartal Wardum, Johan Troest Davidsen (liðsk.), Jógvan Rói Davidsen, Sebastian Pingel (Hans Jákup Annfinsson 71), Adrian Justinussen, Tróndur Jensen, Rókur av Fløtum Jespersen (Levi Hanssen 81), Símun Samuelsen (Heri H. Mohr 89) og Øssur Dalbúð
Óbrúktur eykaleikarar: Mattias Lamhauge, Hjalti K. Djurhuus, Aron Clementsen og Daniel Johansen
Á beinkinum: Sigríður Clementsen, Rasmus Nolsøe, Tróndur Vatnhamar, Uni Nielsen og Heðin Weihe
Dagsins maður: Adrian Justinussen
Dómari: Petur Reinert
Hjálpardómarar: Dan Højgaard og Andreas Petur Hansen
4. dómari: Rúni Gaardbo
Myndir: Rakul Hansen


text:
Søguligur sigur
1. lið08-07-2014 - Jónfinn Petursson
Champions League, 1. Undanumfar, seinni dystur: HB – Lincoln Red Imps 5-2
Hóast vit bjóðaðu gestunum innaftur í dystin frá byrjan av seinna hálvleiki, varð talan um ein greiðan og søguligan sigur til okkum, tá samanum kom. Greiða leiðslan, vit vunnu okkum í fyrra hálvleiki, átti at verið enn størri, og so var alt avgjørt.
Veðrið var nærum ov gott til fótbólt í kvøld. Stilli og brennandi sól, so umstøðurnar kendust nærum suðurlendskar.
Vit settu okkum tungt á dystin beinanvegin, og longu tá ellivu minuttir vóru leiktir, løgdu vit okkum framum. Levi Hanssen var á blettinum, tá Jóan Símum sendi ein góðan bólt innum verjuna.
Tíggju minuttir seinni átti dagsins maður, Fróði Benjaminsen, at økt. Aftur hesa ferð var Jóan Símum uppleggjarin, men tíverri fór skotið beint yvir málið.
Stutt fyri hálva tíman skoraðu vit aftur. Fróði sendur ein super bólt uppum verjuna til Trónd. Hann temur hann væl og smekkar til í málið umvegis tvørtræið.
Løtu seinni seinni fór royndin hjá Jóhan Troest yvir málið, eftir at hann hevði leitað sær fram í brotsteigin hjá Lincoln. Men vit skoraðu bara tveir minuttir seinni.
Jóan Símun verður sendur avstað, og einsamallur móti málmanninum fær hann lirkað bóltin í málið og harvið skorað sítt fyrsta mál fyri HB.
Ikki fyrr enn beint fyri hálvleik komu gestirnir í líkinda støðu, men tíbetur fóru góða skotið frá Joseph Chipolina framvið málinum.
Jóan Símun var rættiliga í hopla í dag og vísti sera góðar dygdir. Beint áðrenn dómarin bríkslaði til hálvleik, trillar hann runt við verjuni og smekkar til. Jordan Perez í málinum var tó klárur og bjargaði væl.
Vóru vit klárt betri í fyrra hálvleiki, vísti Lincoln Red sera góðan stríðsvilja í seinna. Teir vildu ikki lata úrslitið liggja á sær, og hóast dygdirnar avgjørt eru avmarkaðar, vístu teir góðan vilja og royndu at koma afturí aftur.
Hetta megnaðu teir eisini parvís. Fimm minuttir inni í seinna hálvleiki minkaðu teir um munin. Bólturin verður spældur upp í okkara høgru síðu og sendur innfyri til George Cabrera, sum smekkar eitt gott skot umvegis stongina í málið. Minuttin aftaná komu teir í akkurát somu støðu, hesa ferð fór skotið frá Liam Clarke tó tíbetur uppum mál okkara.
Hóast vekjarin ringdi, vaknaðu vit ikki rættilga. Seks minuttir eftir tímaslagið var hepnið við okkum, tá eitt gott skot frá Joseph Chipolina brast á stongina. Bara minuttin seinni mundi Fróði økt. Endin varð tó, at stongin var fyri, og bæði Fróði og Rógvi fóru lamterandi í reklamuskiltið aftanfyri málið.
Tá stórt korter var eftir, varð Levi sendur avtað. Tíverri fór skotið skeivumegin stongina og út. Minuttin aftaná minkaðu gestirnir aftur um munin. Eftir horna kemur speril í og úr stuttari fjarðstøðu sendur Joseph Chipolina bóltin í málið. Nú stóð á, og helst er onkur bøllutur sleptur á veginum.
Vit fullu tó ikki í fátt, men fingu fatur aftur í rætta endanum. Levi Hanssen sum eisini spældi ein fínan dystin, punkteraði dystin við máli í 81. minutti. René kemur sær við góðum vendingum í góða støðu. Ístaðin fyri at royna sjálvur, sendur hann til Levi.
Beint fyri dystarlok leggur Jóhan Troest upp til enn eitt super mál. Ein frálík long avlevering verður send har afturi frá upp um verjuna til Fróða, sum hevði runnið seg í góða støðu innum verjuna. Hann ger, sum Tróndur gjørdi í fyrra hálvleiki, temur sær bóltin og smekkar til í málið.
So var ikki meira at gera í dag, og Vadims Direktorenko takkaði fyri og bríkslaði góða og spennandi dystin av. Við tí gjørdist løtan søgulig. Fyri fyrstu ferð hava vit leikt okkum víðari í Champions League.
Nú bíðar serbiska FK Partizan úr Beograd í næsta undanumfari í ársins Champions League. Vit eru víðari, og antin týsdagin ella mikudagin í komandi viku spæla vit í Beograd.
Tað verður sjálvandi ein heilt onnur og helst nógv torførari uppgáva. Men tað gleða vit okkum eisini til. Vit fegnast, reisa okkum og ynskja hjartaliga til lukku við søguliga sigrinum.
Hæddarpunkt frá dystinum kunnu síggjast her. fsf.fo eigur upptøkurnar.
Koyr á, HB!
HAGTØLINI
Champions League, 1. undanumfar týsdagin 8. juli 2014 kl. 19:00 á Tórsvølli
HB – Lincoln Red 5-2 (3-0)
1-0 Levi Hanssen 11'
2-0 Tróndur Jensen 25'
3-0 Jóan Símun Edmundsson 34'
3-1 George Cabrera 50'
3-2 Joseph Chipolina 76'
4-2 Levi Hanssen 81'
5-2 Fróði Benjaminsen 88'
Gult: Jóan Símun Edmundsson. Heini Vatnsdal og Andrew av Fløtum
Liðið: Teitur M. Gestsson – Alex José dos Santos, Jóhan T. Davidsen, Rógvi S. Holm, René Shaki Joensen (Jógvan Rói Davidsen 90), Heini Vatnsdal, Fróði Benjaminsen (liðsk.), Levi Hanssen, Kristin R. Mourtisen (Pál Mohr Joensen 90), Tróndur Jensen (Andrew av Fløtum 58) og Jóan Símun Edmundsson
Óbrúktir eykaleikarar: Thomas Knudsen, Bartal Wardum, Teit Jacobsen og Poul Ingasson
Á beinkinum: Heðin Askham, Jón Simonsen, Kaj Niclsen, Gudrid Nolsøe, Kári Jacobsen, Jan F. Jensen og Heðin Weihe
Dagsins maður: Fróði Benjaminsen (red.)
Dómari: Vadims Direktorenko (LVA)
Hjálpardómarar: Haralds Gudemanis og Aleksejs Spasjonnikovs (LVA)
4. dómari: Andris Treimanis (LVA)
Myndir: Rakul Hansen


text:
Klingran
- Sitipláss: 173
- Framsýningarveggur: 12m x 4m
Byggilistin í tí vakra hølinum Klingruni er eitt eindømi. Allir lutir rigga væl saman í eini hugtakandi heild: Ljósið, teir heitu litirnir, bleytar og máttmiklar linjur, sum snúgva seg runt í rúminum og eitt avbera góðum útsýni yvir býin, fjørðin, Nólsoynna og tann stóri himmalin.
Klingran er skild sundur frá Forhøllini við einum stórum glasveggi, sum kann dragast frá, so at tey bæði hølini renna saman í eitt stórt, opið høli. Eisini er møguleiki fyri at lata upp veggin inn til Høllina, so at 900 menniskjur kunnu vera inni.
Leiguprísur 4 tímar ella styttri 3.540 kr. (íroknað 1 duravørð) – uttan tøkni og parkering
Leiguprísur meira enn 4 tímar 4.780 kr. (íroknað 1 duravørð) – uttan tøkni og parkering


text:
1/21/15
Plátuhandlar í París #1
Í morgin er ein vika síðan vit fluttu til París. Vit skulu búgva her á Cité Internationale Universaire de Paris í tríggjar mánaðir. Solveig tekur eitt semestur her og eg eri farin við í arbeiðsørindum.
Í dag gjørdi eg av at seta hol á plátuhandilsvitjanir. Sambært Pitchfork er París forkelaður við plátuhandlum, men eg fór á rannsóknarferð við støði í einum øðrum lista yvir plátuhandlar, ið Time Out Paris hevur sett saman. Valdi mær tvinni støð í fyrsta umfari: Plus de Bruit og Exodisc. Talan var um sjarmerandi støð í báðum førum (eg hevði heilt erligt ikki væntað annað), og eg fór eisini til hús aftur við fongi. Synd at siga at Tórshavn er forkelaður við plátuhandlum, men heimkomin síggi eg tey gleðiligu tíðindi á Facebook, at Tutl handilin á Káta Horninum er farin at selja útlendskt vinyl afturat tí føroyska. Viva la vinyl!
Eg valdi mær áðurnevndu handlar úr rúgvuni, tí teir sóu út sum handlar við úrvali innan alt møguligt. Reint logistiskt var tað eisini ein heppin avgerð, tí eg kundi faktiskt taka eina metro við fáum stoppum millum handlarnar báðar.
Vit búgva sum áður nevnt á CIUP, og nærmasta tok stopp her er Cité Universitaire. Tað er faktiskt ikki ein metro støð, men ein tokstøð, har regionalu RER tokini steðga. Tó er skjótt og ómakaleyst samband við metro støðir, og allur býurin er so at siga knýttur upp í hetta umfatandi metro, tram og tok netverkið.
Fyrsti handilin á skránnið var Plus de Bruit á Rue de la Rouchefoucauld 35 í 9. arrondissement. Eg tók metroina til Auber støðina, og gekk síðani í ein norðan. Tað tók eini 10-15 minuttir at ganga, og so lá hann har.
Eg fór innar, og eigarin Jean Paul beyð góðan dag. Eg tað sama, men so steðgaði samrøðan eisini. Eg dugi lítið og einki franskt, og var heldur ikki komin fyri práta, men fyri at crate dig'a. Tá eg hevði verið inni eina løtu, komu stammkundar á gátt, og teir prátaðu dúgliga við eigaran. Onkur hevði hund við. Heimligt! Úrvalið er eklektiskt og forvitnisligt, og ikki minst; bíligt! Pláturnar lógu runt rokna um 10 euro í kostnaði. Tað er altso heilt ok. Tað tyktist ikki sum at alt var líka gott sum var at finna, men hinvegin var eisini nógv sum eg ikki kendi. Fyri prísin var tað ikki at kimsa at. Eg leitaði nokkso leingi, og fongur vísti seg at verða í "soul-funk-disco" sektiónini, har eg fann tvinnar útgávur:
Hugdi eisini gjøgnum rock, metal o.a. sektiónirnar, men beit ikki reiðiliga merki í nakað fyrrenn eg kom til sjey tumma stakpláturnar. Tað er jú ein heil vísund fyri seg innan vinyl dyrking. 7 tumma singlur. Seven inch, so segði hann. Hesar smáu stakpláturnar, ið innihalda eittans sang á hvørjari síðu. Har var eisini nógv forkunnugt, og eg fann mær nøkur samlaraobjektir:
Nú var ein góð løta farin, eg gjørdi meg lidnan í Plus de Bruit og beyð Jean Paul farvæl. "Au revoir". Nøgdur við fongin. Gott og bíligt, ikki minst! Spákaði mær oman til metrostøðina St. George á linju 12. Lítla løtu seinni var eg á Jules Joffrin støðini í 18. arrondissement. Eitt hanagleiv hagani lá handilin Exodisc:
Eitt miðaldrandi par rekur handilin, og tey virka snøgt sagt hamrandi kul. Úrvalið er suverent, feitur tónleikur var allatíðina spældur meðan eg var har (eg gav mær góða tíð), tey royktu inni og snakkaðu non-stopp við kundarnar, ið komu og fóru. Góð vibe! Her var straks eitt sindur dýrari enn í Plus de bruit, men úrvalið var eisini spot on. Eg endaði sum ikki einaferð í soul-funk o.a. sektiónini, og her fann eg eina útgávu, ið eg havi leitað eftir leingi:
Eg leitaði nokkso leingi afturat, og fann eisini sera nógv gott. Tó mátti okkurt veljast burturúr rúgvuni, og eg endaði við at runda dagsins vinyl-rannsókn av við tveimum blues útgávum, ið eg leingi havi havt gott eyga á:
King of The Delta Blues Singers er ein endurútgáva av teirri Columbia Records plátuni frá 1961, ið gjørdi Robert Johnson kendan í 60'unum. Johnson sang sínar sangir inn í 30'unum, men doyði stutt eftir, og var hálvavegna gloymdur í næstan tredivu ár. Henda útgávan var við til at gera hann kendan, og gittaristar báðumegin atlantshav fóru at dyrka hann sum tónlistarligan ættfaðir. King of The Delta Blues Singers er snøgt sagt ein av bestu blues útgávunum nakrantíð. So er tað sagt.
Seinna útgávan stendur lítið aftanfyri: tveir eru teir blues menn, ið eita Johnson, og ilt er at taka dagar ímillum hvør teirra er meira rúnarbindandi at lurta eftir. Blind Willie Johnson, tað er hann sjálvur við Áðrenn Elvis temalagnum ('Dark Was The Night, Cold Was The Ground' eitur tað). Hann hevur íblást meg á heilt serligan hátt, og tað havi eg bloggað um áður.
Eftir henda væleydnaða túr var ikki annað í at gera enn at leita sær heimaftur. Eg viltist eitt sindur á heimferðini, men ikki meir enn at tað bilaði. Tað kunnu vit koma nærri inn á eina aðru ferð.
Nú eg hyggi aftur á dagsins fong, er eitt ávíst tema gjøgnumgangandi: hetta er góðskutónleikur úr teirri diasporisku svørtu siðvenjuni í USA. Afrikanskt-amerikanskur tónleikur. Blind Willie Johnson, Robert Johnson, Stax, Neville Brothers og Grace Jones. Umframt sjey-tumma ráritetir. Um Harrin vil og tað viðrar verður framhald av "Plátuhandlar í París" røðini. Hoyrast!
Í dag gjørdi eg av at seta hol á plátuhandilsvitjanir. Sambært Pitchfork er París forkelaður við plátuhandlum, men eg fór á rannsóknarferð við støði í einum øðrum lista yvir plátuhandlar, ið Time Out Paris hevur sett saman. Valdi mær tvinni støð í fyrsta umfari: Plus de Bruit og Exodisc. Talan var um sjarmerandi støð í báðum førum (eg hevði heilt erligt ikki væntað annað), og eg fór eisini til hús aftur við fongi. Synd at siga at Tórshavn er forkelaður við plátuhandlum, men heimkomin síggi eg tey gleðiligu tíðindi á Facebook, at Tutl handilin á Káta Horninum er farin at selja útlendskt vinyl afturat tí føroyska. Viva la vinyl!
Eg valdi mær áðurnevndu handlar úr rúgvuni, tí teir sóu út sum handlar við úrvali innan alt møguligt. Reint logistiskt var tað eisini ein heppin avgerð, tí eg kundi faktiskt taka eina metro við fáum stoppum millum handlarnar báðar.
Vit búgva sum áður nevnt á CIUP, og nærmasta tok stopp her er Cité Universitaire. Tað er faktiskt ikki ein metro støð, men ein tokstøð, har regionalu RER tokini steðga. Tó er skjótt og ómakaleyst samband við metro støðir, og allur býurin er so at siga knýttur upp í hetta umfatandi metro, tram og tok netverkið.
Fyrsti handilin á skránnið var Plus de Bruit á Rue de la Rouchefoucauld 35 í 9. arrondissement. Eg tók metroina til Auber støðina, og gekk síðani í ein norðan. Tað tók eini 10-15 minuttir at ganga, og so lá hann har.
Eg fór innar, og eigarin Jean Paul beyð góðan dag. Eg tað sama, men so steðgaði samrøðan eisini. Eg dugi lítið og einki franskt, og var heldur ikki komin fyri práta, men fyri at crate dig'a. Tá eg hevði verið inni eina løtu, komu stammkundar á gátt, og teir prátaðu dúgliga við eigaran. Onkur hevði hund við. Heimligt! Úrvalið er eklektiskt og forvitnisligt, og ikki minst; bíligt! Pláturnar lógu runt rokna um 10 euro í kostnaði. Tað er altso heilt ok. Tað tyktist ikki sum at alt var líka gott sum var at finna, men hinvegin var eisini nógv sum eg ikki kendi. Fyri prísin var tað ikki at kimsa at. Eg leitaði nokkso leingi, og fongur vísti seg at verða í "soul-funk-disco" sektiónini, har eg fann tvinnar útgávur:
Hugdi eisini gjøgnum rock, metal o.a. sektiónirnar, men beit ikki reiðiliga merki í nakað fyrrenn eg kom til sjey tumma stakpláturnar. Tað er jú ein heil vísund fyri seg innan vinyl dyrking. 7 tumma singlur. Seven inch, so segði hann. Hesar smáu stakpláturnar, ið innihalda eittans sang á hvørjari síðu. Har var eisini nógv forkunnugt, og eg fann mær nøkur samlaraobjektir:
Nú var ein góð løta farin, eg gjørdi meg lidnan í Plus de Bruit og beyð Jean Paul farvæl. "Au revoir". Nøgdur við fongin. Gott og bíligt, ikki minst! Spákaði mær oman til metrostøðina St. George á linju 12. Lítla løtu seinni var eg á Jules Joffrin støðini í 18. arrondissement. Eitt hanagleiv hagani lá handilin Exodisc:
Eitt miðaldrandi par rekur handilin, og tey virka snøgt sagt hamrandi kul. Úrvalið er suverent, feitur tónleikur var allatíðina spældur meðan eg var har (eg gav mær góða tíð), tey royktu inni og snakkaðu non-stopp við kundarnar, ið komu og fóru. Góð vibe! Her var straks eitt sindur dýrari enn í Plus de bruit, men úrvalið var eisini spot on. Eg endaði sum ikki einaferð í soul-funk o.a. sektiónini, og her fann eg eina útgávu, ið eg havi leitað eftir leingi:
Eg leitaði nokkso leingi afturat, og fann eisini sera nógv gott. Tó mátti okkurt veljast burturúr rúgvuni, og eg endaði við at runda dagsins vinyl-rannsókn av við tveimum blues útgávum, ið eg leingi havi havt gott eyga á:
King of The Delta Blues Singers er ein endurútgáva av teirri Columbia Records plátuni frá 1961, ið gjørdi Robert Johnson kendan í 60'unum. Johnson sang sínar sangir inn í 30'unum, men doyði stutt eftir, og var hálvavegna gloymdur í næstan tredivu ár. Henda útgávan var við til at gera hann kendan, og gittaristar báðumegin atlantshav fóru at dyrka hann sum tónlistarligan ættfaðir. King of The Delta Blues Singers er snøgt sagt ein av bestu blues útgávunum nakrantíð. So er tað sagt.
Seinna útgávan stendur lítið aftanfyri: tveir eru teir blues menn, ið eita Johnson, og ilt er at taka dagar ímillum hvør teirra er meira rúnarbindandi at lurta eftir. Blind Willie Johnson, tað er hann sjálvur við Áðrenn Elvis temalagnum ('Dark Was The Night, Cold Was The Ground' eitur tað). Hann hevur íblást meg á heilt serligan hátt, og tað havi eg bloggað um áður.
Eftir henda væleydnaða túr var ikki annað í at gera enn at leita sær heimaftur. Eg viltist eitt sindur á heimferðini, men ikki meir enn at tað bilaði. Tað kunnu vit koma nærri inn á eina aðru ferð.
Nú eg hyggi aftur á dagsins fong, er eitt ávíst tema gjøgnumgangandi: hetta er góðskutónleikur úr teirri diasporisku svørtu siðvenjuni í USA. Afrikanskt-amerikanskur tónleikur. Blind Willie Johnson, Robert Johnson, Stax, Neville Brothers og Grace Jones. Umframt sjey-tumma ráritetir. Um Harrin vil og tað viðrar verður framhald av "Plátuhandlar í París" røðini. Hoyrast!
Labels: á føroyskum, Blind Willie Johnson, Blues, Funk, Paris, record stores, Rock, Soul, tónleikur/music, U2, Viðmæli, Vinyl
Subscribe to: Post Comments (Atom)


text:
Tíðindaskriv
29.09.2017 - 09:30
Tíðindi > Samfelag & Politikkur > Fíggjarpolitikkur
Fíggjarligt varsemi og miðvís átøk at røkka einum sjálvbjargnum, samhaldsføstum og tíðarhóskandi Føroyum eyðkenna uppskotið til fíggjarlóg fyri 2018, sum Kristina Háfoss, landsstýriskvinna við fíggjarmálum, legði fram fyri løtu síðan.
Sum nakað nýtt er semja gjørd við ein andstøðuflokk um fíggjarlógaruppskotið, áðrenn tað verður lagt fyri Løgtingið.
Avlop landskassans verður 408 milliónir krónur í 2018, og rakstrarútreiðslurnar vaksa einans 1,9 prosent. Umleið tveir triðingar av avlopinum verður brúkt til at gjalda niður skuld, meðan umleið ein triðingur verður sett í Búskapargrunn Føroya til at bjálva føroyska búskapin. Talan er um størsta avlop í einum fíggjarlógaruppskoti síðan 2001.
Landsstýriskvinnan legði, í framløgu síni, stóran dent á, at vit eisini skulu hava ráð til eitt samfelag við somu vælferðartænastum og veitingum sum í dag, tá ið búskaparliga sjóvarfallið vendir, og mótrákið kemur. Tí er neyðugt at halda aftur í rakstrarútreiðslunum, nú meðan viðrák er.
Viðrákið í dag stavar serliga frá stóru framgongdini í alivinnuni og uppsjóvarvinnuni. Harumframt er vøkstur í byggivinnuni, eins og framgongd er á fleiri øðrum økjum, eitt nú í ferðavinnuni. Eisini er oljuprísurin lágur, og rentustøðið er søguliga lágt. Um eitt, ella fleiri, av hesum viðurskiftum broytast, kann hetta ávirka okkara búskap skeiva vegin. Viðrák krevur tí eyka búskaparligt varsemi.
Hóast stóri fólkavøksturin og vaksandi talið av eldri fólki – av sær sjálvum – hava við sær ein munandi vøkstur í útreiðslunum, so er í fíggjarlógaruppskotinum fyri 2018 lagdur stórur dentur á lágan vøkstur í rakstrarútreiðslunum.
Sjálvstýrið við
Sum nakað nýtt hevur samgongan, sum liður í fíggjarlógararbeiðinum, eisini gjørt semju við Sjálvstýri. Sjálvstýri og samgongan eru samd um at virka fyri størri virksemi og fleiri íløgum kring landið, og partarnir hava tí gjørt semju um fíggjarlógaruppskotið fyri 2018.
Fíggjarlógaruppskotið hevur miðvísar raðfestingar, ið stimbra varandi fólkavøkstur, økja um vælferðina, styrkja vinnuna, økja sjálvræðið og flyta samfelagið framá á mongum økjum. Millum mongu átøkini í fíggjarlógaruppskotinum fyri 2018 teljast:
• Barsilsskipanin verður betrað – barsilstíðarskeiðið longt 2 vikur
• Innlendis ferðavinnumenningin munandi uppraðfest
• Lesandi undir hægri lestri fáa lestrarstuðul tann 12. mánaðin
• Fyritíðarpensjónistarnir fáa 1.000 krónur meira um mánaðin
• Menningarætlan fyri heilsuverkið verður sett í verk – eitt nú við fleiri serlæknum, nýggjum endurmenningartilboði og nýggjum dagtilboði til børn og ung á psykiatriska deplinum
• Munandi fleiri leigubústaðir gerast tøkir
• Nýggj náttúruverndarlóg og náttúrufyrisiting
• Persóns-, familju- og arvarrættarliga økið, útlendingamál og partvíst loftrúmið verða tikin heim
• Nýtt havrannsóknarskip og fíggjarligan styrk til Havstovu og Fiskiveiðieftirlitið
• Mentanargrunnurin munandi uppraðfestur við nýggjari minstulønarskipan fyri yrkislistafólk
• Fjølbroyttar íløgur kring alt landið – eitt nú nýggj høli til Sjóvinnustýrið í Vágum, nýggjan Húsarhaldsskúla í Klaksvík, miðnám í Kambsdali útbygt, íløga í eftirskúla og ítróttarháskúla í Suðuroy, íløgur í Landsjúkrahúsið, Glasir og í Klaksvíkar Sjúkrahús.
- Góðar tíðir krevja varnan fíggjarpolitikk. Eg eri eri fegin um, at vit við hesum fíggjarlógaruppskotinum flyta okkum enn nærri einum sjálvbjargnum, samhaldsføstum og tíðarhóskandi Føroyum, samstundis sum vit bjálva okkara búskap til framtíðina við vaksandi avlopi og lágum rakstrarvøkstri. Harvið bæði bjálva og brynja vit Føroyar til framtíðina, sigur Kristina Háfoss, landsstýriskvinna við fíggjarmálum.
Av heimasíðuni hjá Fíggjarmálaráðnum


text:
Snorri Brend
06.08.2014 - 19:38
Ein av teimum 4000 luttakarunum á TeenStreet í týska býnum Münster er Jóhanna á Bergi, ið er kend sum stjóri í føroyska vinnulívinum.
Saman við hinum føroysku luttakarunum er hon partur av tí fleirtjóða hópinum á hesi stóru kristnu ungdómsstevnuni.
- Ja, eg meldaði meg sum starvsfólk, tí dótturin ynskti at sleppa á á TeenStreet, sigur Jóhanna á Bergi í sjónbandaðari samrøðu, ið sæst niðast í greinini.
FRIÐARLIGT
Jóhanna var sum var man spent uppá, hvørja uppgávu hon fór at fáa sum hjálparfólk á hesum afturvendandi tiltakinum.
Hennara lutur á stevnuni er at starvast i kaffistovuni hjá starvsfólkunum, har hesi koma við jøvnum millumbilum at njóta eina fríløtu aftur við einum góðum kaffimunni.
- Her er bæði friðarligt og róligt, í mun til aðrastaðni her á stevnuni, greiðir hon frá.
Kaffistovan hjá starvsfólkunum er opin frá klokkan 9 um morgunin, og letur fyrst aftur klokkan 23.
Jóhanna og hini starvsfólkini eru býtt upp í vaktir, og arbeiða einar 6 til 7 tímar í part hvønn dagin.
GÓÐ PRÁT
Sjálv er Jóhanna sera fegin um henda møguleika at royna nakað heilt annað, enn tað hon ger í tí dagliga.
- Tað er fínt vera her. Her eru nógv starvsfólk, og higar koma eisini starvsfólk úr mongum ymiskum londum.
- Og tí er hetta eisini eitt gott høvi at fáa nógv góð prát við hesi fólkini, sigur Jóhanna á Bergi.
TeenStreet byrjaði leygardagin og endar komandi leygardag.
Samrøða við Johonnu á Bergi


text:
Álvarsmál skugga yvir Golden Globes
Nógv bendir á, at stjørnurnar, ið fara at hittast til Golden Globes virðislønahandanina í kvøld, vilja seta álvarsmál á breddan
Spreinging við eina undirgrundarbreyt í Stokkhólmi
Ein spreinging er farin fram við tokstøðina, Vårby Gård, ið liggur í forstaðnum, Huddinge, í Stokkhólmi í Svøríki
Golden Globe virðislønir verða handaðar í nátt
Í kvøld savnast filmsstjørnur- og skaparar um reyða langteppi, tá Golden Globe virðislønirnar verða handaðar í Los Angeles
Enn fleiri bilar kannaðir í nátt
Løgreglan hevur kannað umleið 50 bilar afturat í nátt. Hesuferð í Suðuroy


text:
Tiltøk 1987 til 1990
- Tirsdag, 28. februar 2012 18:25
- Senest opdateret: Søndag, 02. juni 2013 21:01
- Skrevet af Administrator
Her skal standa eitt yvirlit yvir farin tiltøk frá 1987 til 2013, tíverri mangla nógv tiltøk!
Tiltøk í 1987
22. mars 1987
22. mars 1987 sungu vit fyri fyrstu ferð alment. Vit vóru farnir undir at øva síðst í 1986 (november), og her bleiv so tann fyrsta almenna framførslan hjá Tórshavnar Manskóri á konsert hjá G.H.M. í Norðurlandahúsinum 22. mars 1987, og vikuna eftir skuldu vit so hava okkara fyrstu konsert einsammallir. Útvarp Føroya tók konsertina upp á band.
Aftara rað: Kári av Reyni, Sámal Johannesen, Eyðun av Reyni, Birgir Krossteig, Egon Hansen, Per Jacobsen, Ólavur Dalsgarð, Niels Thomsen, Helgi í Brekkunum, Úlvur við Høgadalsá og Andreas Reinert.
Fremra rað: Óla Hans Olsen, Jákup Lamhauge, Heri Jacobsen, Harry Davidsen, Viggo A. Hansen, Jóannes Dalsgarð, Jonhard Dahl-Jacobsen, Torleif Samuelsen, Kári D. Petersen og Eyvind A. Hansen.
Kórleiðari: Bjarni Restorff
28. mars 1987
Leygarkvøldið 28. mars 1987 kl. 19:30, hevði Tórshavnar Manskór so sína fyrstu konsert einsammallir í Kommunuskúlaauluni, og tann ovara myndin frá 22. mars 1987 bleiv brúkt til eina plakat, sum bleiv hongd upp ymsastaðni í býnum. Plakatina og myndina hevði okkara »fan« Frants Restorff gjørt. Konsertskráin fyri fyrstu konsertina sæst her:
17. mai 1987
17. mai 1987 høvdu vit konsert saman við Vágakórinum í skálanum í skúlanum á Giljanesi.
28. mai 1987
28. mai 1987 vóru vit á kórstevnu, sum bleiv hildin í Norðurlandahúsinum. Har luttóku vit seinni um dagin á kórstevnukonsertini sum bleiv tikin upp av Útvarp Føroya og tikin uppá band av Sjónvarp Føroya.
14. august 1987
14. august 1987 um morgunin sungu vit í havanum hjá Eivind Akraberg Hansen og Amandu Hansen, ið tann dagin høvdu gullbrúlleyp, og sjálvandi blivu vit bodnir inn til ein kaffimunn.
19. desember 1987
19. desember 1987 høvdu vit konsert í Norðurlandahúsinum saman við Gentukórinum hjá Paula í Sandagerði, sum Marit Mordal stjórnaði. Konsertina tók Útvarp Føroya upp á band, og Ove Olsen sendi hana tann 25. desember í ÚF.
??. desember 1987
??. desember 1987 tóku vit, eftir áheitan frá Sjónvarp Føroya og Zacharias Hammer, nakrar vanligar sangir og nakrar jólasangir upp í Havnar Bio. Petur Birgir Petersen spældi klaver ella rættari sagt keyboard. Tað skuldi síggja út, sum vit sungu í einari grottu. Sendingin bleiv sjálvandi send í SVF.
24. desember 1987
24. desember 1987 sungu vit fyri fyrstu ferð til eina jólaguðstænastu/jólahald uppi á Lágargarði. Tað var Marjun Smith, sum heitti á okkum um at koma at syngja, og tað gjørdu vit fegnir. Jólahaldið var kl. 14:00 jólaaftan.
Tiltøk í 1988
24. mars 1988
24. mars 1988 høvdu vit konsert saman við G.H.M. í antin Norðurlandahúsinum ella í Eysturskúlanum.
8. mai 1988
8. mai 1988 sungu vit á 70- áradegnum hjá Eivind A. Hansen.
14. mai 1988
14. mai 1988 sungu vit á kórstevnuni, sum tað vikuskiftið bleiv hildin í Fuglafirði. Henda dagin høvdu vit konsert í fimleikarhøllini í skúlanum. Konsertina tók Útvarp Føroya upp á band.
24. mai 1988
24. mai 1988 sungu vit á Velbastað, tá Ólavur Dalsgarð fylti 50.
26. mai 1988
26. mai 1988 høvdu vit eina konsert saman við Tórshavnar Kamarkóri í Kommunuskúlaaulini. Leiðari hjá Kamarkórinum var Ólavur Jøkladal.
29. mai 1988
29. mai 1988 høvdu vit konsert í Norðurlandahúsinum saman við einum norskum symfoniorkestri, sum vitjaði her, og sjálvandi sungu vit saman við teimum.
27. november 1988
27. november 1988 høvdu vit konsert saman við Føroya Symfoniorkestri í Norðurlandahúsinum. Útvarp Føroya tók alla konsertina upp á band.
?. desember 1988
?. desember 1988 høvdu vit jólakonsert saman við G.H.M og Havnar Hornorkestri í Vesturkirkjuni.
24. desember 1988
24. desember 1988 vóru vit við í jólahaldinum uppi á Lágargarði.
Tiltøk í 1989
25. februar 1989
25. februar 1989 sungu vit á hjúnarbandsdegnum hjá Magnus Hansen og Poulu Sørensen í Havnar kirkju
16. apríl 1989
16. apríl 1989 sungu vit á konsert saman við G.H.M. í Eysturskúlanum.
4. mai 1989
4. mai 1989 sungu vit til eina kórstevnukonsert í Vági. Alt vikuskiftið var kórstevna í skúlanum í Vági við einum gestadirigenti. Útvarp Føroya tók allar konsertirnar upp á band.
29. mai 1989
29. mai 1989 Tóku vit upp í gomlu Katolikkakirkjuni bara fyri at prøva. Vit høvdu fingið L.T. - Studio við Herluf Sørensen og Hans Andor Johannesen at taka upp á band, og tað gekk vist hampuligt. Bondini eru enn til.
19. november 1989
19. november 1989 var eitt tiltak sum eg ikki minnist hvat tað var.
Her er ein mynd av Tórshavnar Manskóri frá 1989. Hon er úr Kommunuskúlaauluni, og tað sær út at vera ein konsert, sum kanska kundi verið tann 19. november!?
Aftara rað: Sámal Johannesen, Kristian Holm Jacobsen, Kári av Reyni, Magnus Hansen, Eyðun av Reyni, Jákup Lamhauge, Árni av Reyni, Johan Restorff Jacobsen, Heri Kragesteen, Jákup Dahl-Olsen, Helgi Debess, Suni Rasmussen, Brynjálvur Mikkelsen, Kári D. Petersen, Heðin Johannesen, Úlvur við Høgadalsá og Torleif Samuelsen.
Fremra rað: Viggo A. Hansen, Palli Hansen, Óla Hans Olsen, Peter Andreasen, Per Jacobsen, Trúgvi Hansen, Jóannes Dalsgarð, Christian Reinert Petersen, Stein Fossá, Jonhard Dahl-Jacobsen, Allan Vestergaard, Eyvind A. Hansen og Andrias Reinert.
Kórleiðari: Bjarni Restorff
30. november 1989
30. november 1989 høvdu vit konsert saman við Havnar Hornorkestri í klingruni í Norðurlandahúsinum. Útvarp Føroya tók konsertina upp á band har í millum vóru sangirnir Last Supper, My Evaline og Joshua Fit de battle ob Jericho.
9. desember 1989
9. desember 1989 sungu vit til eina fimleikaframsýning sum var uppi á N.A.B.B. í samband við, at Havnar Fimleikafelag fylti 50 ár. Vit sungu meðan Grand Prix liðið hjá HF gjørdi tríggjar seriur, sum Beinta Danielsen hevði gjørt. Tað riggaði væl!
?. desember 1989
?. desember 1989 sungu vit til eina jólaløtu úti á hospitalinum fyri teimum evnaveiku.
24. desember 1989
24. desember 1989, jólaaftan, vóru vit við til jólahugna/jólaguðstænastu upp i á Lágargarði.
Tiltøk í 1990
15. januar 1990
15. januar 1990. Konsert í kommunuskúlaaulini saman við øðrum í sambandi við føðingardagin hjá William Heinesen. Tórshavnar Kvøld- og Ungdómsskúli tók konsertina upp á video.
21. apríl 1990
21. apríl 1990. Upptøka til Sjónvarp Føroya »Kjørbreyt«, saman við Grand prix liðnum hjá Havnar Fimleikafelag.
21. apríl 1990
21. apríl 1990. Konsert í Norðurlandahúsinum. Tað eldra Grand prix liðið hjá havnar fimleikafelag luttók við nøkrum serium, sum Beinta Danielsen hevði gjørt til tveir sangir hjá okkum. Anni Kyster tók upp á video, og Gunnar tók konsertina upp á video.
27. apríl 1990
27. apríl 1990 sungu vit til jarðarferðina hjá Magna Magnussen í Vesturkirkjuni.
18. mai 1990
18. mai 1990 sungu til ballið í Føroysk-Bretsku Vikuni í batmintonhøllini.
7. juni 1990
7. juni 1990 sungu vit til eina ráðstevnu um handlæknafrøði, sum var í Norðurlandahúsinum. Grand prixliðið hjá Havnarfimleikafelag var við.
14. juli 1990
14. juli 1990 sungu vit á hjúnarbandsdegnum hjá Stein Fossá og Mortinu í Havnar Kirkju.
30. august 1990
30. august 1990 sungu vit í Norðurlandahúsinum í sambandi við móttøkuni av seyðabrævinum, sum tá kom »heimaftur« eftir at hava verið í útlegd í nógv ár.
30. august 1990
30. august 1990 høvdu vit konsert saman við Tórshavnar Kamarkóri og Gentukórinum hjá Paula í Sandagerði í Norðurlandahúsinum. Útvarp Føroya tók konsertina upp á band.
24. desember 1990
24. desember 1990 vóru vit til jólaløtuna, sum plagar at vera uppi á Lágargarði. Fyrst ein Guðstænasta við presti og organisti, síðani dansa børnini, sum eru við um jólatræið, og fáa ein jólapakka.